Ҳабибулла Оқилов: Covid-19 ни уйда даволаш учун тарқатиладиган дорилар орасида албатта плаквенил ҳам бўлади - Anhor\nAnhor Все посты Ҳабибулла Оқилов: Covid-19 ни уйда даволаш учун тарқатиладиган дорилар орасида албатта плаквенил ҳам бўлади\nҲабибулла Оқилов: Covid-19 ни уйда даволаш учун тарқатиладиган дорилар орасида албатта плаквенил ҳам бўлади\n«Аҳолига тарқатиладиган […] аптечкаларда албатта плаквенил ҳам бўлади», – деди коронавирусга қарши курашиш штабининг аъзоси Ҳабибулла Оқилов «Ўзбекистон 24» телеканалининг эфирида. Сўз уйда даволанаётган аломатсиз Covid-19 беморлари ҳақида бормоқда.\nБундан ташқари, аптечкада азитромицин, рух препаратлари ҳам бўлади. “Плаквенилнинг таъсири рух билан бирга икки бараварга кучаяди”, – дея қайд этади Оқилов. Шунингдек аптечкага D витамини ва аскорбин кислотаси ҳақи киради.\n«Туркия коронавирус статистикаси бўйича энг яхши кўрсаткичлардан бирига эга. Соғайишлар фоизи 91% ни ташкил қилади. Улар буни касалликнинг бошланғич босқичида етти кун давомида барча беморларга плаквенил берилиши билан изоҳламоқда. Препарат нафақат беморларга, балки профилактика мақсадларида контактли беморларга ва хизмат кўрсатувчи ходимларга ҳам Туркияда ва АҚШда берилмоқда», – дея қайд этади Ҳабибулла Оқилов.\nБундан олдин Инновацион соғлиқни сақлаш миллий палатасининг ходимаси Плаквенил препаратини Covid-19 ни даволаш Миллий протоколига киритишга қарши чиққани учун аноним таҳдидлар ола бошлагани ҳақида хабар бергандик.\n«Уйдан чиқмаётган ва ўзларида Covid-19 бор деб гумон қилаётган одамлар ўз-ўзини даволашни бошлаб юборган – буни зудлик билан тўхтатиш керак. Улар уйда ўзларига томчили инъекциялар қилишаётганини эшитяпмиз – бу қатъий ман қилинади. Бу инфекция сувни ёқтирмайди», – дейди коронавирусга қарши курашиш штабининг аъзоси Венера Баратова.\nШтабнинг бошқа бир аъзоси Севара Убайдуллаеванинг қайд этишича, препаратларни томчилатиб киритиш беморларда ўпка шишига олиб келиши мумкин. «Буйраклар бу суюқликни чиқаришга улгурмайди […]. Томчилатиб укол қилишдан олдин албатта шифокор билан маслаҳатлашинг», – дейди у.\nБизни Telegram каналида кузатиб боринг.\nЎзбекистон Афғонистонда ҳокимиятни бўлиш тўғрисидаги келишув имзоланишини қутлади\n“Ўзэкспомарказ”да Covid-19 га чалинган беморларни даволашга ҳарбий шифокорлар жалб этилди


24 Декабрь 12:15\n– Жорий йилда жами 15 минг 600 гектар майдонга экин экилди. Минерал ўғитларни ишлаб чиқариш, улардан фойдаланиш ва янги технологияларни қўллаш барча экинлар ҳосилдорлигини ошириш имконини берди. Хусусан, буғдой – 30 фоиз, мойли экинлар – 16 фоиз, картошка – 20 фоиз, сабзавот – 9 фоиз ва полиз экинлари – 4,5 фоизга ўсди», — деди у.\nГўшт маҳсулотлари 6,2 фоизга, сут 2,9 фоизга, тухум 2,8 баробарга ошди. Қорамоллар сони 8,5 фоизга, қўй ва эчкилар сони 7,4 фоизга, отлар сони 15,6 фоизга ўсди.\n– Бундан ташқари, жорий йилнинг ўтган даврида қишлоқ хўжалигида фаолият юритаётган тадбиркорларга 40 та имтиёзли кредитлар ажратилди. Шу тариқа фермерлар 748 бош йирик қорамол, 1370 бош майда мол ва 513 бош от сотиб олдилар», — деди Бахитжан Байахметов.\n#Ҳудудларни ривожлантириш #Шарқий Қозоғистон вилояти\n1 Нур-Султанда яқин келажакда қандай иншоотлар қурилади\n2 NАSА Ой орбитасига кетаётган космик кема билан алоқани йўқотди\n3 Қозоғистонлик боксчи жаҳон чемпионлиги учун жанг ўтказади\n4 Қозоғистонлик спортчилар Ҳиндистонда бўлиб ўтадиган Бутунжаҳон шахмат Олимпиадасига қизғин ҳозирлик кўрмоқда\n5 ОПЕК бош котиби Муҳаммад Баркиндо вафот этди


23:35Хашимото дебют ўйинида Шомуродовни алмаштирди 1 23:13Расман: Пирло — "Ювентус" бош мураббийи 21 22:57ЕЧЛ. "Барселона" — "Наполи": Лангле, Ракитич ва Мертенс бошланғич таркибда 43 22:55ЕЧЛ. "Бавария" — "Челси": Асосий таркиблар маълум! 14 22:43Романо: "Юве"нинг янги мураббийи маълум 14 22:26"Championat.asia" ходимлари бугунги учрашувлар натижасини тахмин қилишди 48 22:25РПЛ. "Ростов" янги мавсумни ғалаба билан бошлади 88 22:13Черишев Россияга қайтишни истамади 9 22:05ЕЧЛ 2020/21 йилги мавсумнинг дастлабки саралаш раунди бошланди 1 22:00Карикатура: Месси "Наполи"дан чўчияпти 11 21:40А Серия клуби Давид Силванинг трансферини қачон эълон қилиши маълум 8 21:23ЕЧЛ. Каканинг кечаги ўйинларга берган тахмини қанчалик ўзини оқлади? 11 21:11Томоша қилинг. "Бавария" ва "Челси" жамоалари ўртасидаги финал 5 21:05Рамос: “Кўпроғини хоҳлагандик” 16 20:40Бензема ЕЧЛ тўпурарлари рўйхатида Левандовскини қувиб ўтди 13


Дайдиларнинг ҳам ўз дарди бор\n24 январ 2021, Тошкент вақти: 05:21\nҲакимбек Кузатувчиларнинг таъкидлашича, сўнгги вақтларда Ўзбекистоннинг катта шаҳарларида дайдиларнинг кўпайиб бораётганига иқтисодий қийинчилик ва ишсизлик сабаб бўлмоқда.\nКийимлари кир, соч-соқоли ўсиб кетган бу одамлар тирикчилик кечириш мақсадида асосий вақтини чиқиндихоналарда ўтказади. Уларнинг асосий қисми чиқиндихоналардан шиша идиш, қоғоз, эски-туски кийим-кечак излайди.\n“Бўш шиша идиш ва қоғоз йиғаман, дейди дайдилардан бири. Баъзан 10 килограммгача макулатура тўплайман. Ҳар бир килограммига 50 сўмдан тўлашади. Бунча қоғоз тўплаш қийин иш. Кўп юришга тўғри келади. Менинг эса оёғим оғрийди, тез чарчайман”.\n57 ёшли бу дайдининг айтишича, илгари у техник мутахассис бўлиб ишлаган. Буюртма бўлмай қолгач, унга ўхшаган кекса ишчилар ишдан бўшатилган.\nБу дайди нафақага чиқишини кутиб яшамоқда. Бироқ айнан нафақада бўлиб туриб, чиқиндихонадан ризқ териб юрганлар ҳам кўп учрайди.\n“Озодлик” мухбири билан суҳбатда бўлган дайди кампирнинг сўзларига қараганда, у 5832 сўм нафақа олар экан.\n“Бронхиал астма касалим бор. Битта дори олти минг сўм туради. Бундан ташқари, коммунал хизматлар учун тўловлар бор. Ҳаётим жуда аянчли”, дейди кампир.\nКампирнинг билдиришича, йилига икки марта байрам кунлари маҳалладан унга ёрдам кўрсатишган. Бу ёрдам ҳам иккита нону, бир товоқ ошдан иборат бўлган.\nБошқа бир дайди ўзининг шу кўйга тушишига ҳукумат олиб бораётган сиёсат сабаб бўлганини таъкидлади.\n“Аслини олганда, Ислом Каримов мамлакатни шу кўйга солди, дейди у. Биз ҳеч қачон бундай аянчли аҳволга тушмагандик. Тошкент Иттифоқ даврида энг бой шаҳарлардан эди”.\nЧиқиндихоналардан ризқ териб юрганларнинг аксарияти рус миллатига мансуб кишилар. Лекин улар орасида маҳаллий миллат вакилларини, баъзан қишлоқлардан келганларни учратиш мумкин.\nҚаровсиз қолган шундай одамлар билан иш олиб борган “Сусамбил” нодавлат ташкилоти вакиласи Лариса Хмелеванинг айтишича, дайдиларнинг асосий қисмини ёши 45 дан ошганлар ташкил этади.\n“Уларнинг бу аҳволга тушиб қолишига фақат иқтисодий қийинчиликлар эмас, балки оиладаги жараёнлар ҳам сабаб бўлади. Баъзан оилавий йўқотишлар, жанжаллар уларни шу кўйга солиб қўяди. Бу одамларнинг баъзилари бутунлай бошпанасиз. Яшаш учун бор-будини сотиб бўлган”, дейди Л.Хмелева.\nЛ.Хмелеванинг таъкидлашича, бундай одамлар орасида зўравонлик ёки ўғирлик қилиш ҳолатлари кам учрайди. Улар кўпроқ меҳнат билан банд. Ўз тирикчилиги учун чиқинди йиғиш билан шуғулланади.\nЛ.Хмелеванинг айтишича, бу кишиларнинг ҳеч қандай ҳуқуқи йўқ. Ҳеч қаерда рўйхатда турмагани боис, бир қисми нафақа ҳам олмайди. Баъзиларида ҳатто шахсини тасдиқловчи бирон-бир ҳужжат йўқ. Ҳукумат дайдилар учун бошпана ташкил этиши, соғлиғини текшириши лозим, дейди у.\nТошкент шаҳар ички ишлар бошқармасидан пойтахтдаги дайдилар сони ҳақида маълумот олишнинг иложи бўлмади. Бироқ, маълум бўлишича, милиция ходимлари вақти-вақти билан дайдиларни ушлаб, уларнинг шахсини аниқлашга ҳаракат қилар экан.\nШифокорлар эса совуқ ва қаҳратон куну тунларни зах ертўлаларда ўтказадиган дайдиларнинг кўпчилиги силга чалингани, уларнинг бу аҳволда юриши жамият учун хавфли эканини таъкидламоқда.


Фуқароларимиз солиқдан қочиш эмас, уни вақтида тўлашдан манфаатдор бўлиши керак — президент – Газета.uz\nФуқароларимиз солиқдан қочиш эмас, уни вақтида тўлашдан манфаатдор бўлиши керак — президент\nЎзбекистон президенти Шавкат Мирзиёев фуқаролар солиқдан қочиш эмас, уни вақтида тўлашдан манфаатдор бўлиши кераклигини таъкидлади.\n28 декабр 2018, 10:46 Сиёсат\nЎзбекистон президенти Шавкат Мирзиёев жума куни парламентга анъанавий мурожаатида фуқаролар солиқдан қочиш эмас, уни вақтида тўлашдан манфаатдор бўлиши кераклигини таъкидлади.\n«2019 йилдан бошлаб жорий этилаётган янги солиқ концепциясининг энг асосий ғояси, солиқ юкини камайтириш, содда ва барқарор солиқ тизимини қўллашни кўзда тутади. Шу орқали иқтисодиётимиз рақобат-бардошлигини ошириш, тадбиркор ва инвесторлар учун ҳар томонлама қулай муҳит яратишга эришиш мумкин», — деди давлат раҳбари.\n«Афсуски, ялпи ички маҳсулотда „яширин“ иқтисодиётнинг улуши катта бўлиб, бу мамлакат ривожига салбий таъсир кўрсатмоқда», — дея давом эттирди у.\nШавкат Мирзиёев солиқ юкини камайтириш, бизнес юритиш учун янада қулай шароитлар яратиш, «яширин» иқтисодиётга барҳам беришнинг ягона йўли эканини айтиб ўтди. Шунинг учун бу борада таъсирчан чораларни назарда тутадиган алоҳида дастур ишлаб чиқиш зарурлигини қайд этди.\n«Бундан ташқари, ўзимизда ишлаб чиқарилган ва импорт қилинаётган юқори ликвидли маҳсулотлар маркировкасини жорий этиш бўйича, жадал иш олиб бориш талаб этилади», — деди президент.\n«Янги таҳрирдаги Солиқ кодексида мамлакат тараққиётининг таянчи бўлган инсофли, ҳалол солиқ тўловчиларни рағбатлантириш, яширин фаолият юритадиганларни эса жазолаш кўзда тутилиши шарт», — деди давлат раҳбари.\n«Маълумки, солиқ ставкалари пасайтирилиши ёки айрим солиқлар бекор қилиниши билан, бюджетга тушадиган маблағ албатта кам́аяди, — дея давом эттирди давлат раҳбари. — Буни самарали солиқ маъмуриятчилиги орқали бартараф этиш ва бюджет барқарорлигини таъминлаш мумкин. Айнан шунга эришиш биринчи галдаги вазифамиздир. Солиқ маъмуриятчилиги шундай бўлиши керакки, қўшилган қиймат солиғи кенг жорий қилинса ҳам, бу ҳолат истеъмол товарларининг нархи ўсишига олиб келмаслиги шарт ва зарур».\nМолия вазири ва Давлат солиқ қўмитаси раиси солиқ маъмуриятчилиги самарадорлиги ҳамда бюджет ва истеъмол маҳсулотлари нархининг барқарорлигини таъминлашга, шахсан масъул этиб белгиланади.\n«Солиқ ю́кини камайтириш ҳисобига барчага бир хил адолатли солиқ режимини жорий этиш, солиқ имтиёзларини босқичма-босқич бекор қилиш лозим. Зеро, берилган имтиёз рақобат муҳитига салбий таъсир кўрсатаётганини, тадбиркорларнинг ўзлари ҳам эътироф этмоқдалар. Вазирлар Маҳкамасига икки ой муддатда ана шу масала бўйича „йўл харитаси“ ишлаб чиқиш вазифаси топширилади», — деди президент.


Хави «Ас-Садд» бош мураббийи этиб тайинланди\nЎтган ҳафта Қатарнинг «Ас-Садд» жамоасида футболчилик фаолиятига якун ясаган Хави ушбу клуб бош мураббийи этиб тайинланди. Бу ҳақда клуб матбуот хизмати хабар берган.\n39 ёшли собиқ яримҳимоячининг Доҳа шаҳри клуби билан шартномаси икки йилга мўлжалланган.\nХави 2015 йил май ойида «Ас-Садд» билан уч йиллик шартнома имзолаган эди. Бу вақт мобайнида Қатар чемпиони бўлди, мамлакат кубоги ва амири кубоги, шунингдек Шайх Жассим кубогини қўлга киритди.\nИспаниялик собиқ хавбек бунга қадар 17 йил давомида «Барселона»да ўйнаб, клуб учун рекорд даражада кўп – жами 769та ўйинда майдонга тушган.\nАввалроқ Хави мураббий сифатида тажриба тўплаб, сўнг «Барса»га қайтишни исташи ҳақида айтган эди.\nҚўл остимдаги жамоаларим ижросида қандай футбол кўриш борасида менда турли хил ғоялар талайгина. Менга доимо «Барселона»нинг ўйин услуби, ўйинни назорат қилиши ёққан. Мураббийлик фаолиятимда шу йўналишда кетмоқчиман», – деганди у.


05 Март 2017 03:09 3076\nПрезидентимиз Шавкат Мирзиёев шу йил 24-25 февраль кунлари Қашқадарё вилоятига ташрифи давомида мамлакатимиз иқтисодиётининг барқарорлигини таъминлаш ва аҳоли фаровонлигини оширишга қаратилган истиқболли лойиҳалар қаторида 2017-2019 йилларда ўрмон фонди ерлари ва фермер хўжаликларида доривор ўсимликлар плантацияларини ташкил этиш лойиҳаси билан ҳам танишди. Лойиҳага кўра мамлакатимизнинг 23 туманида 50 гектардан зиёд майдонда заъфарон плантацияларини ташкил этиш, унинг хомашёсидан фармацевтика саноатида фойдаланиш, маҳсулотни экспортга йўналтириш режалаштирилган. Мазкур лойиҳанинг ишга тушиши заъфарон ва бошқа доривор ўсимликларнинг энг яхши намуналарини танлаб олиб, уларни кўпайтириш, яхлит соҳа сифатида ихтисослаштириш, фармацевтика, парфюмерия ва озиқ-овқат саноатини маҳаллий хомашё билан таъминлашда муҳим омил бўлиб хизмат қилади.\nЗаъфарон – Гулсафсардошлар оиласига мансуб кўп йиллик ўсимлик бўлиб, у шамолдан пана, жануб томонга бироз қия бўлган, қуруқ тупроқларда ўсади. Уни экиш муддати ўсимлик тиним даврига ўтган вақтда, яъни июль-август ойларига тўғри келади. Заъфарон туганак пиёзлари 10 сантиметр узоқликда, 15 сантиметр чуқурликда, 60 сантиметр кенгликда экилади. Одатда ёввойи ҳолда учрамайди, ватани – Кичик Осиё ва Болқон ярим ороли. Ўзбекистонда ҳам заъфаронларнинг айрим турлари Тошкент ва Фарғона вилоятларидаги адир ва тоғларда табиий ҳолда ўсади. Ўсимлик февраль-июль ойларида гуллаб, апрель-августда мева тугади. Заъфароннинг гул устунчаларида 50 фоиздан ортиқ бўёвчи модда – кроцин ёки полихроит, 2,7 фоиз ёғ, 0,32 фоиз эфир мойлари бор.\nЗаъфарондан олинадиган доривор хом-ашё – қизил рангли гул устунчаси октябрь-ноябрь ойларида терилади ва заъфарон тайёрлаш пунктларига юборилади. Бир гектар плантациядан ўртача 4 килограмм, иккинчи йили 7-8, кейинги йилларда 15-16 килограмм доривор ҳосил олинади. Жаҳон бозорида 1 килограмм хомашёнинг нархи 400 доллардан 1000 долларгача баҳоланади. Қора бозорда энг қиммат заъфароннинг бир килоси 4000 долларгача сотилади.\nБугунги кунда заъфарон Эрон, Туркия, Озарбайжон, Россия, Хитой, Ҳиндистон, Австралия каби ўн бешдан ортиқ мамлакатда етиштирилади.\nЗираворнинг номи арабча «сариқ» сўзидан олинганини инобатга оладиган бўлсак, заъфарон дастлаб бўёқ сифатида қадрланганини тушуниш қийин эмас. Гарчи ҳозирги кунда заъфарон ўзининг олдинги аҳамиятини йўқотиб, ундан фақат пазандачиликда фойдаланилаётган бўлса-да, у олтиндай қадрланади.\nЗаъфароннинг гул устунчаси озиқ маҳсулот сифатида тайёрланади. Бунинг учун заъфарон гулининг оналик устунчаси авайлаб қирқиб олиниб, тезда қуритилади. 1 кг қуруқ заъфарон олиш учун тахминан 2000 та гул керак. Шу боис бўлса керак, ҳар йили бутун дунё бўйича бор-йўғи 300 тонна заъфарон етиштирилади. Кўриб турганингиздек, мазкур усул жуда машаққатли бўлгани учун заъфарон Ўрта асрлардан буён баҳоси тушмаган ягона зиравор ҳисобланади.\nГарчи заъфарон бўёғидан неолит даври қоя тасвирларида фойдаланишган бўлсада, одамзод у билан танишганига 4000 йилдан ошди. Таомда илк бор Месопотамияда фойдаланишган бўлса, энг биринчи ёзма қайдлар Шумер цивилизациясига бориб тақалади. Форслар милоддан аввалги ўнинчи асрда заъфарон толасини газламаларга қўшиб тўқишган, ундан атир ва хушбўй мойлар ишлаб чиқаришган. Александр Македонский қўшини заъфарондан яраларни тузатишда фойдаланган. Қадимги Хитой манбаларида заъфарон дори сифатида тилга олинади. Заъфарон Шарқда будда роҳиблари кийимининг рангига айланган бўлса, Европада бойлик ва жамиятда юқори мавқеъ нишонаси ҳисобланган.\nЗаъфарондан кўз томизғичлари, турли-туман дорилар, қувватбахш дамламалар тайёрланади. Умуман, халқ табобатида заъфарон юздан ортиқ касалликларни даволашда ишлатилади. Жумладан:\n• онкологик касалликларнинг олдини олади (ўсмага қарши таъсир кўрсатади ва саратон ҳужайралари ўсишига тўсқинлик қилади);\n• қонни тозалайди (қонни тозалаб, янгилайди. Бундан чиқди, юрак-қон томир тизимини мустаҳкамлаб, организмнинг барча ҳужайраларини озиқлантиради);\n• мия фаолиятини яхшилайди (иссиқ сут билан ичилган заъфарон бош мия тўқималарининг ўсишига ёрдам беради, хотирани кучайтиради);\n• бош оғриғи ва уйқусизликни қолдиради;\n• ошқозон-ичак функциясини тартибга солади;\n• ортиқча сафродан халос этади;\n• буйрак ва ўт пуфагини тозалайди (асал қўшилган заъфарон буйрак ва ўт пуфагидаги тошларни парчалайди);\n• антиоксидант хусусиятга эга (қувват алмашинувини яхшилайди, зарарли моддалар нобуд қилади);\n• тетиклантирувчи таъсир кўрсатади;\n• кўриш қобилиятини тиклайди, кўз тўр пардасини даволайди;\n• жинсий қувватни яхшилайди;\n• ҳайз давридаги оғриқни енгиллаштиради;\n• куйган яра ва шишларни даволайди;\n• ел ҳайдовчи ва спазмни қолдирувчи хусусиятга эга;\n• бутун организмни ёшартиради;\n• организмдаги нурланиш даражасини пасайтиради.\nЗаъфарондан ортиқча фойдаланиш асабийлашиш, сезги аъзоларининг зўриқишини келтириб чиқариши мумкин. Бундан ташқари, заъфарондан таомга кўп қўшиб юборсангиз, таъмини бузиш билан бирга, заҳарланишга ҳам олиб келади. Шунинг учун кучли таъсир қилувчи бундай восита ҳомиладор аёлларга қатъиян тақиқланади. Унутманг: заъфароннинг 5 граммдан ортиғи заҳарли таъсир кўрсатади.\nМамлакатимизда ушбу ўсимликни кўпайтириш ва плантацияларини ташкил этиш бўйича илмий тадқиқотлар Ўзбекистон Фанлар академияси Ботаника боғи олимлари томонидан олиб борилди. Тадқиқотлар кўрсатишича, заъфарон юртимиз тупроқ-иқлим шароитига тўлиқ мос бўлиб, уни Фарғона водийси, Тошкент, Самарқанд, Қашқадарё, Сурхондарё, Навоий ва Жиззах вилоятларининг тоғ ва тоғолди ҳудудларида, боғ ва токзорлар қатор ораларида, ўрмон ҳудудларида етиштириш имконияти мавжуд.\nЖорий йилдан бошлаб Қашқадарё вилоятининг Яккабоғ ва Китоб туманларида 4 гектардан, Шаҳрисабз туманида 3 гектар майдонда заъфарон плантацияларини барпо этиш мўлжалланмоқда. Ушбу ўсимликни кўпайтириш мамлакатимизда доривор ўсимликлар хомашёсини маҳаллий шароитда етиштириш, фармацевтика саноати эҳтиёжини таъминлаш ва озиқ-овқат зиравори сифатида экспорт қилиш имкониятларини кенгайтиради.\nУрганчда темир йўл қурилиши бошланди, Тошкентгача масофа 5 соатга қисқаради!\n2017-02-13 12:28:26 1573\n2017-03-08 18:03:34 1424\n2017-02-26 03:36:46 3775


ЎзА - Ўзбекистон ва Корея ихтирочи аёллар учрашуви\n14.01.2019 21:34:47 Чоп этиш версияси\nРеспублика Хотин-қизлар қўмитаси ва Ўзбекистон Ихтирочи аёллар маркази томонидан фан ва техника тараққиётининг барча йўналишлари бўйича хотин-қизларнинг илмий-амалий изланишларини ҳар томонлама қўллаб-қувватлаш, интеллектуал мулк эгаларининг ҳақ-ҳуқуқларини ҳимоя қилиш борасида халқаро тажрибани ўрганиш ҳамда келгусида ҳаётга тадбиқ этиш масалаларида халқаро алоқаларни кенгайтириш бўйича самарали ишлар амалга оширилмоқда. Мунтазамлик касб этаётган инновацион ҳафталиклар, кўргазмалар юртимизда ихтирочи, ўз ишига масъулият билан ёндашувчи хотин-қизлар сафи кенг эканини намойиш этмоқда.\n1993 йилда ташкил этилган Корея ихтирочи аёллар ассоциацияси иқтисодиётда аёлларнинг ҳуқуқ ва имкониятларини кенгайтириш учун турли лойиҳаларни амалга ошириб, уларнинг ижодий фаолият билан шуғулланишига кўмаклашмоқда. Ҳозирда KWIA барқарор ривожланиш ва инсон тараққиётида аёлларнинг тенг ҳуқуқли ҳамкорлар сифатида асосий ролини қўллаб-қувватловчи, ихтиро ва тадбиркорлик фаолиятининг турли соҳаларида хотин-қизларнинг самарали ишлашига ёрдам берадиган етакчи ташкилот сифатида тан олинган.\nҲар йили KWIA томонидан Бутунжаҳон интеллектуал мулк ташкилотининг шафелигида Корея ихтирочи аёлларнинг халқаро кўргазмаси ва форуми ўтказиб келинмоқда. Эътиборга молик жиҳати, ўтган йили мазкур халқаро миқёсдаги тадбирларда юртимизнинг олима аёллари ҳам муваффақиятли иштирок этган эди. Унда юртимиз олима аёлларининг энг яхши инновацион ишланмалари танлов комиссияси хулосалари асосида махсус медаль, диплом ва совғалар билан тақдирланганди.\n– Бугун Ўзбекистон инновацион технологиялар, янгиликларни жорий этишга астойдил интилмоқда, – дейди Бутунжаҳон интеллектуал мулк ташкилоти президенти Юн Мунг Хи. – Хотин-қизларга ҳурмат билан муносабатда бўлиш, уларни эъзозлаш муштарак мақсадимиз. Биз келгусида Ўзбекистон ихтирочи аёллари билан ҳамкорлик ришталарини мустаҳкамлашни кўзлаяпмиз.\nТадбир иштирокчилари юртимиз ихтирочи аёллари фаолиятига бағишланган кўргазма билан танишди.


ОКМК спорт мажмуаси замонавий стандартлар асосида барпо этилган. Мажмуадаги ҳар бир иншоот халқаро талабларга жавоб беради.\nМажмуа ўртасида жойлашган стадион ўз бағрига 12 мингга яқин мухлисни сиғдира олади. Майдон ўлчами 105х68 метр. Майдон республикамизда ягона бўлиб, унинг 35 % сунъий қопламадан ва қолган қисми табиий майсадан иборатдир.\nҲар бири 30 нафардан футболчи ва мураббийларга мўлжалланган жами тўртта кийим алмаштириш хонаси спортчилар хизматида. У ерда юмшоқ ўриндиклар, кийим-кечаклар учун махсус шкаф, ювиниш хонаси, массаж хонаси ва бошқа қулайликларга эга зарур шароитлар яратилган.\nСтадионда жами 8та сектор мавжуд. Шунингдек, СИП ва ВИп секторлар энг мартабали меҳмонларни қабул қилишга шай ҳолатда. ОКМК спорт мажмуасида ногиронларнинг стадионга кириб-чиқиши ҳам инобатга олиниб, улар учун энг қулай нуқтадан 40та махсус жой ажратилган.\nСтадионда 11,5х6,70 метр ҳажмдаги монитор ўрнатилган. Шунингдек, майдон атрофида баландлиги 1,2 метр ва узунлиги 128 метрлик реклама монитори жойлаштирилган.\nҲакамлар, назоратчилар, экспертлар, комиссарлар ва учрашувнинг бошқа расмийлари учун алоҳида-алоҳида хоналар энг замонавий ва барча зарур жиҳозлар билан таъминланган. Шу билан бирга тиббиёт ва допинг назорати хоналари ҳам мавжуд.\nМажмуа ҳудудида стадион билан бирга иккита ёпиқ спорт майдони (70х38 метр) барпо этилган. Ҳар бирида 500 ўринли мухлисларга мўлжалланган трибуна мавжуд. Шунингдек, кийим алмаштириш, ювиниш, массаж хоналари спортчилар учун ҳозирланган. Бу майдоннинг биринчисидан футзал, гандбол, волейбол ва баскетбол жамоалари, иккинчисидан эса кураш, бокс, гимнастика ва енгил атлетика билан шуғулланувчи спортчилар фойдаланишади.\nМажмуада теннис корти ҳам барча талаблар асосида барпо этилган. Икки тарафлама трибунада 1000га яқин мухлис спортчилар маҳоратидан завф олиши мумкин. Бундан ташқари иккита баскетбол ва теннис машғулот майдони ҳамда стандарт ўлчамдаги (105х68) сунъий қопламали майдон ёш спортчиларни етиштиришда қўл келмоқда.\nУчрашувларни оммавий ахборот воситаларида ёритиш учун ташриф буюрган журналистлар учун ҳам шароитлар яратилган. 50 нафар журналист, 10 нафар видео оператор, 20 нафар фотомухбирга мўлжалланган матбуот анжуманлари зали, 30га яқин ОАВнинг турли бўғинларидаги вакиллари ўйинолди ва учрашувлардан кейин ишлашлари учун медиа марказ ташкил этилган. ОАВ вакиллари учун стадионнинг қоқ марказидан махсус “медиа трибуна” яратилган ва ушбу сектор 30 нафар журналистга мўлжалланган. Телевидение ва радио шархловчилари учун 2та махсус хона бор. Журналистларнинг иш сифатини янада тез суръатда бўлишини таъминлаш мақсадида юқори тезликдаги интернет хизмати йўлга қўйилган.\nОКМК спорт мажмуасини барпо этиш 2011 йилда бошланган. Қурилиш ишлари 2011-2014 йиллар оралиғида давом этиб, ниҳоят 2014 йилнинг март ойида тамомланган. Қурилиш жараёнида асосан ОКМК қошидаги қурилиш трести иштирок этди.\nШунингдек, стадионнинг жиҳозланишида ҳам энг малакали ва жаҳонга машҳур компанияларнинг сифатли маҳсулотларидан фойдаланилган. Стадион майсаси Голландиянинг “Green Fields” фирмаси, югуриш йўлаги Германиянинг “Polytan”, Ёритиш тизими “Musсo Lighting CO LTD” компанияси, электрон табло овоз кучайтирувчи мосламалар Хитойнинг “Beyjing century chengtong elektronics CO LTD” ҳамда электрон реклама мониторлари “Shenzhen Mellow Digital Innovations CO LTD” компанияларидан келтириб ўрнатилди. Ёпиқ спорт майдонларида тўшалган қоплама эса Англиянинг “Eastwide Business LLP” компаниясидан келтирилди\n2014 йилнинг 16 март санасида ОКМК спорт мажмуасининг тантанали очилиши маросими ўтказилиб, унда Бош вазир ўринбосари Ғуломжон Ибрагимов, Ўзбекистон футбол федерацияси президенти Мираброр Усмонов, Тошкент вилояти ҳокими Аҳмаджон Усмонов ва ОКМК бош директори Александр Касимовлар иштирок этишди. Шу куни илк расмий учрашув Ўзбекистон миллий чемпионати доирасида “Олмалиқ” ва “Металлург” жамоалари ўртасида ўтказилиб, унда жамоамиз 3:2 ҳисобида ғалаба қозонган.\nОКМК спорт мажмуаси жами 13 гектардан иборат. Юқорида санаб ўтганмиздек комплексда асосий стадиондан ташқари, яна 2та ёпиқ майдон, теннис кортлари, баскетбол майдончаси ва сунъий қопламали футбол майдони жойлашган.\nРаҳбарият Клуб тарихи Мақсад ва вазифалар Стадион Ютуқлар Ҳомийлар Манзилимиз Бўш иш ўринлари Алоқа


GM Uzbekistan бунга қадар фақат 1 йилга кафолат берар эди.\nШиркат тарқатган расмий маълумотда таъкидланишича, эндиликда кафолатли хизмат кўрсатиш муддати 3 йил ёки 100 000 километр масофани ўз ичига олади. Аввал бу муддат 1 йил ёки 20 000 километрни ташкил қилган.\n“Қайд этиш лозимки, узайтирилган кафолат муддати компаниянинг расмий дилерларидан 2019 йилнинг 1 февралидан бошлаб харид қилинадиган автомобилларга тадбиқ этилади. Кафолат муддати автомобилнинг эгаси билан боғлиқ бўлмайди, яъни ушбу давр мобайнида автомобил эгаси ўзгарса, унинг янги эгаси ҳам ушбу кафолат ҳуқуқидан фойдалана олади", дейилади маълумотда.


Интернет ихтирочиси АҚШ Сноуденни кечириши керак деб ҳисобламоқда - Darakchi\nДУНЁ 07.12.2013, 12:00\nИнтернет ихтирочиларидан бири Тим Бернерс-Ли АҚШ ҳукумати марказий разведка бошқармасининг собиқ ходими Эдвард Сноуденни таъқиб қилишни тўхтатиши керак деган фикрда.\n"Сноуденга автомат тарзда Нобель мукофотини бериш керак, деб ўйламайман, аммо амнистия қўллаш усули бўлиши лозим", - деди олим Женевада бўлиб ўтган матбуот анжуманида. Унинг фикрича, бугунги кунда интернетга жаҳон тармоғини мустақил гуруҳлар назорати остига қўядиган ва бу билан фойдаланувчиларнинг шахсий ҳаётини ҳимоя қиладиган “чекловлар ва қаршиликлар тизими” талаб этилмоқда.\nШу билан бирга, Бернерс-Ли ушбу ғоянинг муваффақиятли чиқишига гумон билан қарамоқда. “Биз келажакда бундай тизимлар олдингидай бузилиши мумкинлигини тан олишимиз керак”, - дея қайд этади олим.\nОлимнинг фикрича, Сноуден билан боғлиқ можарода интернетнинг ҳукуматлар томонидан назорат этилиши эмас, балки “бутун тизимнинг жамиятга ҳисобот бермайдиган тарзда тузилганлиги” муҳим кашфиёт бўлган.\nҚайд этиб ўтамиз, АҚШ Сноуденни Миллий хавфсизлик агентлигининг айғоқчилик дастурлари тўғрисидаги маълумотларни ошкор этганликда айбламоқда. Шунингдек, Сноуденга АҚШ ҳукуматининг мулкини ўғирлаш айби ҳам қўйилган.\nУшбу бандлардан ҳарбири бўйича унга 10 йилгача қамоқ жазоси берилиши мумкин. Шу муносабат билан АҚШ бундан олдин Россияда бир йил муддатга вақтинчалик бошпана олган Сноуденни қайтаришларини сўрамоқда.


Қайси мамлакатларда ҳалигача армияга чақирув эълон қилинади? – КУН УЗ\nГлавная / Жаҳон / Қайси мамлакатларда ҳалигача армияга чақирув эълон қилинади?\nanvarj63 24.10.2017\tЖаҳон Comments Off on Қайси мамлакатларда ҳалигача армияга чақирув эълон қилинади? 46 Показы\nЗамонавий дунёнинг катта қисми шартнома бўйича армияга ўтиб бўлди. Ва бу жуда мантиқий: армия ҳақиқий мутахассисларни тайёрлаш билан шуғулланиши керак, уларга эса ўз ишлари чиндан ҳам ёқиши лозим. Хизматга ҳар кимни мажбурий равишда жалб этишдан маъно нима? Шартнома бўйича армия – ривожланган мамлакатнинг ўзига хос кўрсаткичи. Агарда биз чақириқ ҳамон мавжуд бўлган давлатлар рўйхатига назар ташласак, уларнинг аксарияти «Учинчи дунё» деб аталувчи мамлакатларга тегишли эканини билиб оламиз.\nЧақириқ: ихтиёрий асосда\nҒалати, дунёнинг энг тинч қитъаларидан бирида фақатгина 1972 йил декабрь ойида чақирув бекор қилинган. Австралияда ҳозир ҳарбий хизмат жуда обрўли ва яхши ҳақ тўланади.\nЧақириқ: 6 ой\nМамлакатнинг ҳар бир фуқароси армияда олти ойни ўтказишга мажбур. Бироқ, агар хоҳласангиз, муқобил вариантни ҳам танлашингиз мумкин – бу ҳолда, ватан манфаати учун тўққиз ой давомида ишлаш керак бўлади.\nЧақириқ: 2 йил\nБу ерда уруш қилишни унчалик билишмайди, лекин буни яхши кўришади. Аниқроғи, армияни севишга мажбурлашади: сиз истамасангиз ҳам мамлакатга икки йил вақтингизни беришингиз керак. Бундан ташқари, ярим йиллик мажбурий тайёргарлик курслари ҳам мавжуд бўлиб, у хизматнинг умумий муддатига киритилмайди.\nЧақириқ: 38 ой\nЭҳтимол, Бермуд оролларида армияни шакллантиришнинг энг ғалати усулларидан бири фойдаланилади. Бу ерда миллий лотерея деб аталадиган нарса бўйича чақириқ амалга оширилади, унинг қарорини эса судда шубҳа остига олиш ҳам мумкин. Хизмат уч йил давом этади, бироқ дам олиш кунлари ва байрамларда аскарлар уйга кетишлари мумкин.\nЧақириқ: 10 йил\nШимолий Корея аҳолисининг аксарият қисми учун армия оддий социализация ўрнини босади. Хизматни камида 10 йил давомида қилиш керак. Ва бу энг яхши ҳолатда. Одатда 17 ёшда чақиришади ҳамда 30 ёшда захирага қўйиб юборишади.\nЧақириқ: 27 ой\nКорея Республикаси бундай тажовузкор ва олдиндан тахмин қилиб бўлмайдиган қўшниси туфайли хотиржам бўла олмайди. Чақириқ доимий асосда ва хизмат узоқ, уч йилгача давом этади.\nҲарбий мажбурият умумийдир. Аёллар ҳам чақирилади, тенглик бир хил! Умуман олганда, ҳарбий таълим мактабдан бошланади, катталар ҳам ўзларининг бўш вақтларини кўпроқ унга бағишлашади.\nЧақириқ: 12 ой\nНорвегиялик учун ўз мамлакатига хизмат қилиш жуда обрўли. Қонунда 19 ойлик мажбурий ҳарбий хизмат кўрсатилган, бироқ аслида камуфляжни фақат бир йил кийиб юришади. Лекин чақирувдагилар ўз навбатини кутишлари керак: янги аскарлар фақат армияда бўш ўрин пайдо бўлсагина олинади.\nАмерика тарихининг ўзи ҳам ҳар бир фуқаро ватанини қурол билан ҳимоя қилишга тайёр туришини назарда тутади. АҚШ армиясидаги хизмат – ихтиёрий ва ҳукумат томонидан қўллаб-қувватланади.\nРоссия ҳам аста-секин замонавий, профессионал шартнома бўйича армияга қараб ҳаракатланмоқда. 2008 йилдан чақирув бўйича хизмат бир йилдан иборат бўлди, шунингдек, муқобил хизматни ҳам танлаш имконияти бор.\nЎзбекистонда эса ҳарбий хизматнинг қуйидаги турлари бор:\nПред. Хароб бўлаётган\nСледующая Вазирлар Маҳкамаси ЙПХ бўйича қарор чиқарди


Бразилия футболи афсонаси 9-марта ота бўлди - Darakchi\nБразилия футболи афсонаси 9-марта ота бўлди\nСПОРТ 10.07.2017, 08:13\nМадриднинг “Реал” клуби ва Бразилия терма жамоаси собиқ ҳимоячиси Роберто Карлос 9-бор ота бўлиш бахтига муяссар бўлди, деб хабар бермоқда Sports.uz.\nУшбу ҳафтада унинг 44 ёшли рафиқаси Мариана Лукон собиқ футболчига қизалоқ туҳфа этди. Янги туғилган чақалоққа Марина исми қўйилди. Бу унинг ушбу хотинидан иккинчи фарзанди саналади.\nОдил Ахмедовнинг "Анжи"даги собиқ жамоадоши биринчи никоҳидан 3 та ва бошқа аёллардан яна 4 нафар фарзанди мавжуд.\nИрода Тўлаганова Осиё теннис федерациясининг вице-президенти бўлди\nРоналду Мадридга қайтади\nАфсонавий спортчи шахсий вертолётининг қулаши оқибатида ҳалок бўлди


Тексивел – medu.uz – Дорилар ҳақида маълумотлар ўзбек тилида\nHome Йўриқномалар Тексивел\n(истеъмолчи учун маълумот)\nТексивел 20 мг, таблеткалар\n– Ушбу препарат фақат сиз учун тайинланган. Уни бошқа одамларга берманг. Ҳатто агар улардаги касаллик белгилари сизникига ўхшаш бўлса ҳам, бу уларга зиён етказиши мумкин.\nТексивел дори препарати ўзи нима ва у нима учун ишлатилади\nТексивел препаратини қабул қилишни бошлашдан олдин сиз нимани билишингиз керак\nТексивел дори препарати қандай қўлланади\nТексивел дори препарати қандай сақланади\nТексивел дори препарати таркибида теноксикам фаол модда сақлайди. Ушбу препарат ностероид яллиғланишга қарши препарат ёки НЯҚП ҳисобланади.\nТексивел дори препарати қуйидаги ҳолатларда:\n– сизнинг мушакларингиз ва бойламларингизда муаммолар бўлса, масалан, бойламларни чўзилиши, бойламларни чўзилиши билан бирга бўғимларни чиқиши ёки танада шикастланишлар бўлса.\nоғриқ, шиш, қизариш ва қизиб кетиш каби белгиларни камайтириши мумкин.\nТексивел препаратини шиш қўллашни бошлашдан олдин нималарни билиш керак\nАгар сизда қуйидагиларга:\nТексивел препарати ёки ушбу препаратнинг бирон-бир бошқа инградиентига (6 пунктда санаб ўтилган);\nАспирин ёки бирон-бир бошқа НЯҚП (масалан, ибупрофен, салицилатлар ёки диклофенак кабилар) га\nнисбатан аллергик реакция (юқори сезувчанлик) бўлса, Тексивел препаратини қабул қилманг.\nҲозирги вақтда ёки илгари сизда меъда ёки ичак (ичаклар) да муаммолар, масалан, меъда-ичак яраси ёки қон кетиши кузатилган бўлса;\nИлгари сизда НЯҚП ни қабул қилиш натижасида меъдани перфорацияси ёки қон кетиши кузатилган бўлса;\nСизнинг буйракларингиз, жигарингиз ёки юрагингизда жиддий муаммолар бўлса;\nСизда ҳомиладорликни охирги уч ойлиги бўлса,\nТексивел препаратини қабул қилманг.\nАгар юқорида кўрсатилган ҳолатлардан бирортаси сизда ўрин тутса, Тексивел препаратини қўллаш мумкин эмас. Агар сизда шубҳалар туғилса, Тексивел препаратини қабул қилишни бошлашдан олдин, шифокорингиз ёки фармацевт билан маслаҳатлашинг.\nАгар сизда қуйидагилар бўлса, Тексивел препаратини қабул қилишни бошлашдан олдин шифокорингиз ёки фармацевт билан маслаҳатлашинг:\nСизда юракда муаммолар бўлса, сизда инфаркт кузатилган бўлса ёки сизда қуйидаги ҳолатлар (масалан, агар сизда юқори қон босими, диабет ёки холестеролнинг даражаси юқори ёки агар сиз чексангиз) ни ривожланиш ҳавфи мавжуд бўлса;\nАстма ёки аллергик реакциялар (масалан, чангга нисбатан аллергия) ёки илгари сизда юз, лаб, кўз ёки тилни шиши кузатилган бўлса;\nКекса ёшда бўлсангиз (сизда муаммоларни ривожланиш эҳтимоли бор);\nБуйрак ёки жигарингизда муаммолар бўлса;\nТромбларни ҳосил бўлиши боғлиқ бўлган муаммолар бўлса;\nҚон ҳажми кам бўлса (қон кетиши ёки янада жиддийроқ сувсизланиш билан боғлиқ);\nТанангизнинг исталган соҳасидаги қон-томирлар (артериялар) билан муаммолар бўлса;\nҚонингизда ёғ тўқимаси (липидлар) нинг миқдори ҳаддан ташқари кўп (гиперлипидемия) бўлса;\nАутоиммун ҳолатлар, масалан, “тизимли қизил югурик” (бўғимларда оғриқ, терини таъсирланиши ва иситмага олиб келадиган ТҚЮ) ва ярали колит ёки гранулематоз касаллик (овқат ҳазм қилиш йўлларини яллиғланиши, овқат ҳазм қилиш йўлларида оғриқларни ривожланиши, диарея, қусиш ва тана вазнини йўқолишига олиб келувчи ҳолатлар) бўлса;\nСизда жарроҳлик муолажасини ўтказиш, масалан, сон қисмини ўзгартириш ёки янада жиддийроқ жарроҳлик аралашувини ўтказиш режалаштирилаётган бўлса;\nАгар юқорида кўрсатилганлардан бирортаси сизда ўрин тутса, ёки агар сизда шубҳалар бўлса, Тексивел препаратини қабул қилишни бошлашдан олдин шфокорингиз ёки фармацевт билан маслаҳатлашинг.\nБошқа тиббий препаратлар ва Тексивел препарати\nАгар юқорида санаб ўтилган воситалардан бирортаси сизга тегишли бўлса, ёки сизда шубҳалар бўлса, Тексивел препаратини қабул қилишни бошлашдан олдин шифокорингиз ёки фармацевт билан маслаҳатлашинг.\nАгар сиз ҳомиладорликни охирги уч ойлиги муддати бўлсангиз, Тексивел препаратини қабул қилманг, чунки бу сизнинг ҳомилангизга зиён етказиши мумкин.\nТексивел препарати ҳомиладорлик билан боғлиқ бўлган қийинчиликларга олиб келиши мумкин. Агар сиз ҳомиладор бўлишни режалаштираётган бўлсангиз ёки агар сизда ҳомиладор бўлиш билан боғлиқ муаммолар бўлса, шифокорингизга хабар бериш керак.\nТексивел препарати толиқиш, мудраш, бош айланиши, кўриш ва мувозанат сақлаш билан боғлиқ муаммолар, тушкунликка тушиш ҳолати ёки ухлашда муаммоларни юзага келишига сабаб бўлиши мумкин. Агар сизда ушбу ҳолатлардан бирортаси кузатилса, шифокорингизни хабардор қилинг, ва бирор бир жиҳозлар ёки механизмлардан фойдаланманг ва бошқарманг.\nТексивел препарати таркибида лактоза сақлайди\nУшбу препарат таркибида лактоза сақлайди, ва агар шифокорингиз сизга, сизда айрим қандларни ўзлаштира олмаслик бор деб айтган бўлса, ушбу препаратни истеъмол қилишни бошлашдан олдин, шифокорингиз билан маслаҳатлашинг.\nТексивел дори воситаси қандай қабул қилинади\nСиз препаратни доимо шифокорингиз тайинлаган кўрсатмага қатьий риоя қилган ҳолда қабул қилинг. Агар сизда, таблеткани қандай қабул қилиш кераклиги юзасидан бирорта шубҳа туғилган бўлса, шифокорингиз ёки фармацевт билан маслаҳатлашинг.\nТексивел каби дори препаратлари юрак ҳуружи (миокард инфаркти) ёки юракни уриб кетиши ҳавфини бироз ошиши билан ассоциацияланиши (боғлиқ бўлиши) мумкин. Ҳар қандай ҳавфни ривожланиш эҳтимоли юқори дозаларда ва узоқ муддат (яна узоқроқ) даволанганда юқори бўлади. Препаратнинг тавсия этилган дозасини оширманг (юқори дозада қабул қилманг ёки даволаш давомийлигини (муддатини) узайтирманг.\nТексивел препаратини қабул қилиш вақтида, шифокорингиз препаратнинг дозаси сиз учун тўғри танланганлигини текшириш ҳамда бирор-бир ножўя таъсирлари йўқлигини аниқлаш мақсадида, сиз билан учрашишни таклиф этиши мумкин. Агар сиз кекса ёшда бўлсангиз, бу учрашув айниқса муҳим.\nБолаларни даволаш учун Тексивел препаратини қўллаш тавсия этилмайди.\nШифокор сизга препаратнинг дозасини тайинлаши лозим, ва бу доза одатда бошқа катта одамлар учун қўлланадиган дозага нисбатан камроқ дозани ташкил этади.\nТексивел препаратини қабул қилиш вақтида, шифокорингиз препаратнинг дозаси сиз учун тўғри танланганлигини текшириш ҳамда бирор-бир ножўя таъсирлари йўқлигини аниқлаш мақсадида, сиз билан учрашишни таклиф этиши мумкин. Агар сиз кекса ёшда бўлсангиз, бу учрашув айниқса муҳим. Ҳар қандай ҳавфни ривожланиш эҳтимоли юқори дозаларда ва узоқ муддат қабул қилинганида юқори бўлади. Препаратнинг тавсия этилган дозасидан ошрманг ёки даволаш давомийлигини узайтирманг.\nАгар сиз Тексивел препаратини сизга тайинланган миқдорига нисбатан катта миқдорда қабул қилган бўлсангиз\nАгар сиз Тексивел препаратини сизга тайинланган миқдорига нисбатан катта миқдорда қабул қилган бўлсангиз, у ҳолда ҳолсизлик, бош оғриғи, уйқучанлик, бош айланиши ва кўришни ноаниқлиги юз бериши мумкин. Сизда буйрак ҳуружи, буйрак етишмовчилиги, паст артериал босим, уйқучанлик ҳисси, ҳансираш ёки кома бўлиши мумкин. Сиз зудлик билан тиббий маслаҳат олишингиз ёки бевосита яқин атрофдаги касалхонага мурожаат қилиш ва ўзингиз билан препаратни олиб олишингиз керак.\nАгар сиз Тексивел препаратини қабул қилишни унутган бўлсангиз\nТексивел каби, тиббий препаратлар, юрак ҳуружи (миокард инфаркти) ёки юракни уриб кетиши ҳавфини бироз ошиши билан ассоциацияланиши (боғлиқ бўлиши) мумкин.\nАгар қуйидаги ножўя таъсирлардан бирортаси намоён бўлса, Тексивел препаратини қабул қилишни тўхтатинг ва дарҳол шифокорга мурожаат қилинг.\nАгар сиз юқорида кўрсатилган жиддий ножўя таъсирлардан бирортасини сезсангиз, Тексивел препаратини қабул қилишни тўхтатинг ва зудлик билан шифокорингизга хабар беринг.\nЖуда тез кузатиладиган ножўя таъсирлари (10 нафар одамдан 1 ва ундан ортиғида намоён бўлади):\nКам кузатиладиган ножўя таъсирлари (1000 нафар одамдан 1 ва ундан ортиғида намоён бўлади):\nЖуда кам кузатиладиган ножўя таъсирлари (10000 нафар одамдан 1 ва ундан ортиғида намоён бўлади):\nТана вазнини йўқолиши\nТексивел препаратини қандай сақлаш керак\nКартон қутида кўрсатилган, яроқлилик муддати тугаганидан сўнг Тексивел препаратини ишлатманг. Яроқлилик муддати кўрсатилган ойнинг охирги куни ҳисобланади.\nТексивел препарати таркибида нима сақлайди\nТексивел препарати ва ўрамининг ичидагиси қандай кўринишга эга\nТексивел 20 мг таблеткалари сариқ, думалоқ, икки томони қавариқ, 9 мм диаметрли таблекалар кўринишига эга.\nТексивел 20 мг таблеткалари 20 таблеткадан блистер ўрамларга жойланган.


2015 йили 33 мингдан ортиқ америкалик гиёҳванд дориларни кўп истеъмол қилишдан вафот этган\n08:12 / 21.11.2017\nАҚШ президенти ҳузуридаги Иқтисодий маслаҳатчилар кенгаши ўз ҳисоботини эълон қилди. Унда таъкидланишича, 2015 йилги опиоид инқирозидан кўрилган зарар 504 млрд долларга етган. Бу ҳақда Оқ уй сайтида хабар қилинмоқда.\n«2015 йили 33 мингдан ортиқ америкалик таркибида опиоидлар сақловчи дориларни кўп истеъмол қилишдан вафот этган. Мазкур инқироз туфайли кўрилган иқтисодий зарарлар миқдори жиддий камайтирилган», — дейилади ҳужжатга берилган изоҳда.\nҚайд этилишича, иқтисодий йўқотишлар миқдори 504 млрд доллар ёки ЯИМнинг 2,8 фоизини ташкил этади. Бу эса, аввалги ҳисоб-китоблардан 6 марта кўп демакдир.\nТадқиқотда опиоид дориларни истеъмол қилиш билан боғлиқ муаммога 2,4 млн америкалик дуч келгани таъкидланади.


Дарсликлар ҳам реклама “доска”сига айланадими? – mulkdor.com\nTuesday 13 April 2021 /\nДарсликлар ҳам реклама “доска”сига айланадими?\nApril 21 2014, 07:04 МинтақаТаълим-ТарбияХабарлар\nҚирғизистонда мактаб дарсликларида реклама учун жой ажратишни мўлжаллашмоқда. «Вечерний Бишкек» хабарига кўра, ушбу ташаббус «ёшлар парламенти» аъзоларидан чиққан.\n«Ёшлар парламенти» аъзоси Нурсултон Абдуҳалимовнинг фикрига кўра, реклама учун дарсликнинг боши ёки охиридаги беш саҳифани реклама учун ажратиш мумкин ва шу йўл билан янги дарсликларни чоп этиш учун керак бўладиган маблағни топса бўлар экан. Ёш фаоллар мазкур ташаббусларини тадбиркорлар қўллаб-қувватлайдилар деган умиддалар.\n«Ёшлар парламенти»нинг дарсликларда реклама чоп этиш ғояси таълим вазирлигининг дарсликлардан фойдаланганлик учун ўқувчилардан ижара пули олиш ҳақидаги ташаббусига жавобан янгради. Бу ташаббус орқали фаоллар вазирлик таклифига қарши эканликларини намоён этмоқдалар. Яъни улар қишлоқ жойлардаги кам таъминланган оилалар ўз болалари дарсликни ижарага олиши учун пул тўлай олмасликларини таъкидлашмоқда.\n«Биз бошқа муқобил йўлни, ҳукумат ва бизнес ҳамжамиятининг ўзаро муносабатларига асосланган йўлни таклиф қилмоқдамиз», – дейди «Ёшлар парламенти» аъзоси Нурсултон Абдуҳалимов.\nЎз навбатида «ёшлар парламенти» бутун Қирғизистонни қамраб олган тадқиқот натижаларини маълум қилган. Унга кўра жойларда ўқув дарсликлари етишмаслиги кузатилмоқда. Сўровда иштирок этган ўқувчиларнинг 80 фоизи мазкур муаммо юзасидан шикоят қилган. Айниқса, мактабларда замонавий дарсликлар етишмаяпти. Фойдаланилаётган адабиётлар орасида совет даврида чоп этилган китоблар ҳам бор.\nЭслатиб ўтамиз, 2014 йилнинг мартида Қирғизистон таълим вазирлиги дарсликлардан фойдаланганлик учун ҳақ олишни назарда тутувчи лойиҳани эълон қилганди. Шундан сўнг амалдорлар ўқувчилардан ҳар бир дарслик учун йилига 25 қирғиз сўми миқдорида ижара пули йиғишни режалаштиришган. Бироқ, кам таъминланганлар, яъни кўп болали оилалар, боқувчисини йўқотганлар, имконияти чекланган болалар учун дарсликларни бепул тарқатишга қарор қилишган.\nШунга ўхшаш тизим мамлакатда 1996-2006 йилларда ҳам жорий этилган. Айни вақтда, Қирғизистон Адлия вазирлиги ҳам ушбу таклифга қарши чиқмоқда. Ҳуқуқшунослар таълим вазирлиги таклиф қилаётган мазкур тизим таълимнинг бепуллиги тўғрисидаги конституциявий тамойилга мутлақо зид эканлигини таъкидлашмоқда.\nМирзиёевнинг янги қарори деҳқоннинг косасини ...\nЎзбекистонлик экспертлар фермер хўжаликлари бўйича 26 апрел куни чиққан Президент Мирзиёев қарорини танқидий кутиб олишди. Уларга кўра, ушбу қарор фермерларнинг қарамлигини ...\nМақолаларMay 9 2018, 12:05\nШерзод хаджизадаев ишдан олинди\nТошкент шаҳри ҳокимининг иқтисодиёт ва тадбиркорлик масалалари бўйича биринчи ўринбосари Шерзод Рафатович Хаджизадаев лавозимдан озод этилди. Бу ҳақда Тошкент шаҳар ...\nИқтисодMay 3 2019, 01:05\nЎзбекистонда евро курси 10383.02 сўм доллар эса ...\nЎзбекистон Марказий банки 2019 йилнинг 24 сентябрдан хорижий валюталарнинг сўмга нисбатан қийматини белгилади. Унга кўра, 1 АҚШ доллари 9424.54 сўм этиб белгиланди. Бу эса ...\nБиржаSeptember 23 2019, 09:09


Экспертлар барча iPhone’ларнинг исталган Android-смартфондан асосий устунлигини маълум қилишди - Terabayt.Uz\nЭкспертлар барча iPhone’ларнинг исталган Android-смартфондан асосий устунлигини маълум қилишди\nApple’ни кўпинча ўзининг эски русумлардаги мобил қурилмаларини атайлаб секинлаштиришда айблашади. Компания янги моделлардаги девайсларини сотиш мақсадида шундай қилган, дея уни судга бериш ҳоллари ҳам бўлган.\nАммо куни кеча Mobile&SecurityLab компанияси томонидан эълон қилинган рейтингга кўра, купертиноликлар аксинча – ўзининг эски моделлардаги маҳсулотларини ҳам узоқ муддатга техник қўллаб-қувватлаш бўйича биринчи ўринда турибди. Яъни, iPhone’ларга янги авлод операцион тизимларидаги прошивкаларнинг тарқатилиши, айниқса – хавфсизлик апдейтларининг тарқатилиши анча вақтгача давом этади.\nМана, қуйидаги жадвалда уч йил ва ундан ортиқ муддат давомида янгиланиб келаётган смартфонлар рейтинги акс этган:\nКўриб турганингиздек, рўйхатдаги йигирмата ўриннинг тенг ярмини ва рейтингнинг кучли учлигини фақат Apple маҳсулотлари эгаллаган!\nШундай қилиб, хавфсизлик йўналишидаги Mobile&SecurityLab компанияси мутахассислари исботлашганидек, iPhone’лар бу борада ҳар қанақа Android-смартфондан устун. Дарвоқе, эътибор беринг: юқоридаги рўйхатда «яшил роботчали» қурилмаларнинг биттагина вакили бор, уям янгиланишларни фақат уч йилгача олиб турган.\nSony, Huawei, Xiaomi, Samsung ва бошқа ишлаб чиқарувчилар ўзларининг мобил қурилмаларини одатда апдейтлар билан икки йилгача бўлган муддатда таъминлаб келишади. Apple эса ўз смартфонларига камида беш йил давомида муҳим янгиланишларни тарқатиб келади.\nМасалан, юқоридаги рейтинг етакчиси – iPhone 5s модели 2013 йилда чиққан ва ҳозирда беш ярим «ёшда». Бу смартфон 2019 йилнинг сентябригача янгиланишларни олиб туриши аниқ. Демак, Apple мазкур қурилмасини камида олти йил давомида муҳим апдейтлар билан таъминлаб туради. Android-смартфон ишлаб чиқарувчиларнинг бирортаси ҳозирча бундай қила олган эмас.\n#Apple #Apple iPhone #Android смартфон #мобиль операцион тизим #смартфонлар #хавфсизлик #янгиланиш


«Форс шаҳзодаси» фильмида малика Тамина ролини ўйнаган Жемма Артертон ҳаёти қандай кечди? - 16 Октября 2020 - www.SheJoT.CoM\nГлавная » 2020 » Октябрь » 16 » «Форс шаҳзодаси» фильмида малика Тамина ролини ўйнаган Жемма Артертон ҳаёти қандай кечди?\n«Форс шаҳзодаси» фильмидаги Тамина образи билан яхши таниш бўлган Жемма Артертон ҳақида маълумот бериб ўтамиз.\nЖемма Артертон машҳурликка қийинчилик билан эришган. Унга ҳеч ким ишонмаганига қарамасдан Артертон ким бўлмоқчи эканини аниқ билган. Актриса 1986 йилда Англияда дунёга келган. Отаси пайвандловчи уста, онаси фаррош бўлган. Қиз қўлида олтинчи бармоқ ва буришган қулоқ билан дунёга келган. 6 ёшида ота-онаси ажрашган актриса мактабда ёмон ўқиган, уни актёрлик маҳорат курсларигина ўзига жалб қила олган.\nҚариндошлари жиддий мутахассисликни танлаши керак деб, унинг актрисаликни танлашига қаршилик қилган. У коллежга қабул қилинган, лекин санъат академиясининг грантини қўлга киритганидан кейин коллежни ташлаб кетган. Дипломга эга бўлганида кейин Артертон ўзи ва оиласини қорнини тўйдириш учун дўконда ишлашига тўғри келган. У талабалик вақтида «Мерининг забт этилиши»да роль ижро қилган, аммо машҳур бўлолмаган. 2007 йилда «Синфдошлар» ва «Учовлоннинг парвози»да суратга тушган. «Раҳмдиллик кванти»да кўплаб актрисалар ичидан режиссёр айнан уни танлаб олган. Ушбу роли актрисага машҳурлик олиб келган, аммо у юлдузлик касалига чалинмаган.\n«Форс шаҳзодаси» фильмидаги малика Тамина ижроси унинг арсеналидаги энг ёрқин ролларидан бири. Мазкур ижро мухлислар томонидан илиқ қабул қилинган ва фильм катта маблағ олиб келган. Шундан кейин 2013 йилда «Жодугарлар изидан» фильмида роль ижро қилади. Шунга қарамасдан актрисанинг шахсий ҳаётида кўплаб қийинчиликлар кузатилган. Жон Нолан билан муносабати бир йилдан кейин якун топганидан кейин «Раҳмдиллик кванти» фильмидаги дублёрлардан бири билан бахтини синаб кўришга ҳаракат қилади, аммо бу ҳам узоққа бормайди.\nСевги борасида омади чопмагани сабаб Жемма депрессияга тушиб қолади — бу унинг кўриниши ва вазнига таъсир этади. Лекин тез орада ўзини қўлга олади. 2012 йилда менежер Стефано Кателли билан турмуш қурган актриса уч йилдан кейин ажрашади.\nАйни вақтда Лондондаги уйида яшайдиган Жемма ижод билан шуғулланиб, вақтини дўстлари билан ўтказади. У рақс тушиш, қўшиқ куйлаш ва гитара чалишни яхши кўради. Ижтимоий тармоқлардаги саҳифасида ҳаёти ва суратга олиш жараёнларидаги фотолари билан бўлишиб боради.\nҲозирги кунда у профессионал муваффақиятлари билан фахрланади, шахсий ҳаёти ҳақида ортиқча бош қотирмайди ва бир куни уни бахтли қиладиган инсонга дуч келишига ишонади.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 26 | Добавил: iphone | Теги: #Yangiliklar, #uznews, #newsuz, #habarlar, #ahborot, #xabarlar, #Yangilik, #новости, #news | Рейтинг: 0.0/0


Астраханда 2019 йил 8-10 апрелда ректорлар йиғилиши бўлиб ўтди - Уч илдиз\nАсосий мавзу Россия ва Ўзбекистон олий таълим соҳасидаги икки томонлама\nҳамкорликни ривожлантиришнинг замонавий йўналишлари, тенденциялари ва истиқболлари кўриб чиқилди. Тадбир ўтган йилнинг 18-октабр куни Тошкентда бўлиб ўтган «Янги кадрлар — янги иқтисодиёт учун янги рус-ўзбек» биринчи таълим форумининг якуний қарорига мувофиқ ташкил этилган эди. Конференцияда икки давлатнинг 80 дан ортиқ университетлари , давлат идоралари вакиллари ва раҳбарлари билан учрашув бўлиб ўтди.\nАстрахан давлат университетида ўтказилган «Ўзбекистон ва Россия ўртасида илмий ва таълим соҳасидаги ҳамкорликнинг устувор йўналишлари ва вазифалари» иккинчи блокида Ўзбекистон Миллий университети ректори, профессор А. Р. Мараҳимов, Пленум мажлисида Ўзбекистон миллий университети ва Россия этакчи олий ўқув юртлари ўртасидаги ҳамкорлик йўналишлари ҳақида сўзлаб берди.\nNext story Касб-ҳунар коллежи битирувчилари учрашув\nPrevious story Абитуриентлар университетимиз меҳмони


Макросларни қўлланишига яна бир мисол кўрсатмоқчиман. Кўпчликда бўлиб турадиган бир холат, бир қанча матнни экранга қарамай киритасизда кейин қарасангиз клавиатура бошқа раскладда бўлади. Шунча матнни ўчириб, бошқатдан ёзишга тўғри келади. Мен шундай холатда ишингизни осонлаштирадиган – киритилган матнни бошқа раскладга(лотиндан криллга ёки аксинча) ўтказадиган макрос ёзишни кўрсатмоқчиман. Бунинг учун қуйидаги кетма-кетликда иш бажарамиз.\nЛотин алифбосидаги бирор кичик матнни Криллча раскладда киритамиз (матн тушунарсиз бўлса хам эьибор бермай киритаверинг).\nМенюнинг «Вид» бўлимидан «Макросы» қисмининг остидаги стрелкани босиб, пайдо бўлган ойначадан «Запись макроса…» бўлимини танлаймиз.\nУ шбу ойна падо бўлади. Бу ойна макросни қандай фаолллаштириш(ишга тушириш)ни танлашингизни таклиф қилади. Экранга бирор тугмача жойлаб шу тугмача ёрдамида ёки клавиатура тугмаси билан. Экранга бирор тугма жойлаб кўрайлик, бунинг учун ни босамиз.\nЯ на янги ойна пайдо бўлади. Бу ойнанинг «Разделитель» бўлимидан танлаймиз ва ўртадаги Добавить тугмасини босамиз. Тугмача ўнгдаги панелга қўшилади. Шу тугмачани танлаб, «Изменить» ни боссак «Изменение кнопки» ойнаси очилиб, бу тугмачага расм танлаш имкони туғилади. Ўзингизга мақул келган расмни танлаб «ОК»ни босинг. Тугмача янги расм билан акс этади. Яна «Ок» босиб бу ойнани ёпамиз. Менюнинг Панел быстрого запуска қисмида янги тугмача пайдо бўлади.


Сурияда вазият юмшамоқда: Томонлар келишувга эришди\n18:54 / 29.12.2016\nРоссия президенти Владимир Путиннинг хабар қилишича, Сурияда ўт очишни тўхтатиш ва тинч музокараларни бошлаш юзасидан келишувга эришилган.\nУнга кўра, уч ҳужжат имзоланди. Биринчиси – Сурия ҳукумати ва қуролланган мухолифат ўртасида Сурия Араб республикаси ҳудудида ўт очишни тўхтатиш ҳақида. Иккинчи ҳужжат – бу ўт очишни тўхтатиш режимини назорат қилиш бўйича чора-тадбирлар мажмуаси. Учинчи ҳужжат – Суриядаги вазият юзасидан тинч музокараларни бошлашга розилик ҳақидаги баёнотдир.\nПутиннинг сўзларига кўра, эришилган келишувлар Россиянинг минтақадаги шериклари – Туркия ва Эрон билан ўзаро ҳамкорликдаги ишларининг натижасидир.\nРоссия мудофаа вазири Сергей Шойгу эса президент Владимир Путин билан учрашувда Сурияда ўт очишни тўхтатиш режими 30 декабрь тунги соат 00.00дан киритилишини тасдиқлади.\nСурияда ўт очишни тўхтатиш ҳақидаги келишувни имзолаган отрядлар тахминан 60 минг кишидан иборат. Вазирнинг маълум қилишича, маҳкама Туркия кўмагида сурия мухолифати тузилмалари етакчилари билан икки ой мобайнида музокаралар олиб борган. Бу тузилмалар Сурия марказий ва шимолий қисмларидаги катта ҳудудларни назорат қилади ҳамда Дамашққа бош эгмайди.\nШойгу, музокараларда еттита мухолиф тузилмасининг энг нуфузли қўмондонлари иштирок этганини айтди.\n“Жанговар ҳаракатларни тўхтатмайдиганлар террорчилик ташкилотлари деб тан олинади. Уларга худди ИШИД ва “Жабҳат ан-Нусра”га каби кураш олиб борилади”, - таъкидлаб ўтди у.\nТуркия ташқи ишлар вазирлиги эса Анқара ва Москва Суриядаги ўт очишни тўхтатиш режимига амал қилишда ўзига хос кафилликни олганини тасдиқлади. Бу ҳақда Reuters агентлиги хабар берган.\nТурк маҳкамасининг таъкидлашича, келишув БМТ Хавфсизлик кенгаши томонидан террористик деб тан олинган гуруҳларнинг барчасини қамраб олмайди.\n“Бу келишувга кўра, томонлар барча жанговар ҳаракатларни тўхтатишга ва ўз назоратида бўлган ҳудудларни кенгайтирмасликка келишиб олишди”, - дея маҳкама баёнотидан иқтибос келтиради агентлик.


Ҳуқуқий маданият юксалади – Yoshlar ovozi\nМирcаид йўлини тўсиб, шахсини тасдиқловчи ҳужжат сўраган ички ишлар ходимига: “Мен ҳам Ўзбекистон фуқаросиман! Сиз билан тенг ҳуқуқлиман”, — деб унинг айтганини бажармади. Хизмат вазифасини ўтаётган ходим эса, босиқлик билан муомала қилиб, маълум сабабга кўра ҳудудда рейд бўлаётганини айтди. Аммо Мирсаид айтганида туриб олди. Ички ишлар ходими қанчалик вазминлик билан вазиятни тушунтиришга ҳаракат қилса-да, Мирсаид шунчалик ғурурланиб, ўзининг ҳақлигини кўрсатиб қўймоқчи бўлди. Ички ишлар ходимини жамоат олдида ҳақорат қилди. Шу тариқа у хизмат вазифасини ўтаётган ходимга бўйсунмаганлик ва уни ҳақорат қилгани учун жавобгарликка тортилиб, яхшигина жарима тўлади. Шунда ҳам Мирсаид ўз хатосини тушуниб етган деб ўйлайсизми? Менимча йўқ. Сабаби оддий. У ички ишлар ходимининг талабини бажариш кераклигини билмайди. Шу боис қонун ҳимоячилари ноўрин жазолади, деб ҳисоблаши ҳам мумкин.\nКундалик ҳаётимизда эса, бундай воқеаларга кўп дуч келамиз. Буларнинг барчасига ҳуқуқий маданиятимизнинг пастлиги сабаб. Оқибатда керакли вақтда ўз ҳақ-ҳуқуқимизни талаб қила олмаймиз. Баъзида Мирсаид каби жиддий хатога йўл қўямиз. Ҳар икки вазиятда ҳам ўзимиздан эмас, жамиятдан норози бўламиз.\nПрезидентимиз жорий йил 9 январь куни имзолаган “Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида”ги фармони айнан шу бўшлиқни тўлдиришга хизмат қиладиган тарихий ҳужжат, десак асло муболаға бўлмайди.\nТан олиш керак, шу вақтгача жамиятда ҳуқуқий маданиятни юксалтириш ҳуқуқни муҳофаза қилувчи ва айрим давлат органларининг иши сифатида қараб келинган. Оила, маҳалла ва фуқаролик жамияти каби бошқа институтларнинг иштироки деярли таъминланмаган. Бир сўз билан айтганда, йиллар давомида муаммолар йиғилиб қолган. Хусусан, ҳуқуқий онг ва маданиятни юксалтиришда шахсий ҳамда жамият манфаатлари ўртасидаги мувозанатни сақлаш ғоясини аҳоли онгига сингдириш ишлари етарлича олиб борилмагани қонун устуворлигини таъминлашга салбий таъсир кўрсатаётган эди.\nХалқимиз доим фарзанд тарбиясини ҳали у туғилмасдан бошлаш кераклигини таъкидлайди. Ҳуқуқий маданият ҳам ўша тарбия билан баробар олиб борилиши мақсадга мувофиқ. Негаки, таълим-тарбиянинг асосий бўғинидан бири ҳуқуқий маданият экани ҳеч кимга сир эмас. Мазкур фармонда ёш авлод онгига ҳуқуқ ва бурч, ҳалоллик ва поклик тушунчаларини ҳамда одоб-ахлоқ нормаларини чуқур сингдириб бориш, Конституцияда қайд этилган жиҳатларни уларга болалигидан бошлаб ўргатиш белгилаб берилди. Шу боис келгусида умумтаълим мактаблари ва академик лицейларда ҳуқуқий билимларга доир ўқув машғулотлари кўпаяди.\nҚолаверса, Мактабгача таълим ҳамда Адлия вазирликлари ҳамкорлигида малакали мутахассисларни жалб қилган ҳолда мактабгача таълим муассасаларида “Бола ҳуқуқлари ва мажбуриятлари” мавзусида машғулотлар жорий этилади. Бу ишлар ҳуқуқий маданиятни болаликдан шакллантиришга хизмат қилади.\nШунингдек, давлат органлари ва ташкилотлари “Юксак ҳуқуқий маданият — мамлакат тараққиёти кафолати” деган концептуал ғоя асосида аҳолининг барча қатламининг ҳуқуқий саводхонлигини ошириш ҳамда бу билимини кундалик ҳаётда қўллай олиши учун тизимли ва кенг қамровли тарғибот тадбирларини ўтказади. Бундай тадбирлар халқимиз тарихи, дини, миллий қадриятларини ўргатиш билан уйғун ҳолда ташкил қилинади.\nКундалик ҳаётимизда кўп учрайдиган ҳуқуқий масалалар юзасидан савол-жавоб тарзидаги қўлланмалар давлат идоралари томонидан хонадонларга бепул тарқатилади. Шунингдек, бепул маслаҳат бериш порталини ўз ичига олган Аdvice.uz ҳуқуқий ахборот тизими яратилади.\nБу ишларнинг барчаси сизу бизнинг ҳуқуқий маданиятимизни ошириш учун давлат органлари ва ташкилотлари томонидан амалга оширилади. Бу жараёнда эса, ҳар биримиз фаол иштирок этишимиз, ҳуқуқ ва бурчимизни пухта ўрганишимиз шарт. Зеро, ҳуқуқий билимимизни ошириш учун ҳукуматимиз томонидан қулай шарт-шароит яратиб берилмоқда. Биз шунчаки, тарқатиладиган қўлланмаларни қунт билан ўқиб чиқсак, ишга тушажак ҳуқуқий ахборот порталидан унумли фойдалансак бўлгани. Шунда ҳуқуқий билимимиз ошади. Мирсаид каби ноқулай вазиятга тушмаймиз.\nПаркент туманидаги 25-умумтаълим мактаби\nАёл ори — миллат ори\nҚадримиз тикланса қанийди\n← Тинчлигимиз кафолати\nҒОЛИБЛИК НАШИДАСИ →


“Бунёдкор” ва JAKO компанияси ҳамкорлиги давом этади / CHAMPIONAT.asia\nАйни пайтда “Бунёдкор” футбол клуби тижорат директори Айниддин Ғиёсов Германиянинг Франкфурт шаҳрида бўлиб турибди.\nХабарингиз бор, 2011 йилда “Бунёдкор” футбол клуби ва Германиянинг JAKO компанияси ўртасида икки йиллик шартнома имзоланиб, унга кўра шу вақт мобайнида “қалдирғочлар” мазкур фирма томонидан ишлаб чиқариладиган либослардан фойдаланишлари кўзда тутилган эди. Орадан икки йил ўтиб, келишув муддати ниҳоясига етди.\n“Бунёдкор” ФК ва JAKO компанияси ўртасида навбатдаги музокаралар бўлиб ўтди. Германиянинг Франкфурт шаҳрида JAKO компанияси президенти - бошқарув раиси Руди Шрюгель, компания вице-президенти Ханс Веркле ва “Бунёдкор” ФК тижорат директори Айниддин Ғиёсов ўртасидаги муҳокама натижасида янги шартнома имзоланди.\n- “Бунёдкор” футбол клубини Осиё қитъасида қандай нуфузга эга эканлигини жуда яхши биламиз. Жамоанинг Осиё Чемпионлар лигасида мунтазам равишда иштирок этиб, ижобий натижалар қайд этаётганидан ҳам яхши хабардормиз. Бундай жамоа билан ҳамкорлик қилаётганимиздан хурсандмиз. Айнан “Бунёдкор” орқали JAKO компанияси либослари Осиё бозорида янада оммалашишига ишонамиз, - дейди JAKO компанияси президенти - бошқарув раиси Руди Шрюгель.\n- Икки йилдан буён JAKO либосларидан фойдаланиб келяпмиз. Ушбу компания либосларининг сифати ва қулайлиги “Бунёдкор” клубини қониқтиради. Шунингдек, JAKOнинг замонавий дизайни ҳам бошқалардан алоҳида ажралиб туради. Айнан “Бунёдкор” ФК учун тикилаётган либосларни ўз кўзим билан кузатиб чиқдим. Ўйлайманки, “Бунёдкор”нинг янгидан-янги чўққиларни забт этишида ушбу компаниянинг ҳам ўзига хос ҳиссаси бўлади, - дейди “Бунёдкор” ФК тижорат директори Айниддин Ғиёсов.


«ДЕПУТАТЛИК НАЗОРАТИ ВА ҲУҚУҚНИ ҚЎЛЛАШ АМАЛИЁТИНИ ТАКОМИЛЛАШТИРИШ» - Ўзбекистон овози газетаси\n«ДЕПУТАТЛИК НАЗОРАТИ ВА ҲУҚУҚНИ ҚЎЛЛАШ АМАЛИЁТИНИ ТАКОМИЛЛАШТИРИШ»\nТермиз шаҳрида ЎзХДП Марказий Кенгаши масъул ходимлари, Олий Мажлис Қонунчилик палатасидаги партия фракцияси аъзолари, Сурхондарё вилоят партия кенгаши фаоллари, халқ депутатлари вилоят, туман ва шаҳар Кенгашлари депутатлари иштирокида шу мавзуда семинар-тренинг ўтказилди. Тадбирда вилоятдаги ислоҳотларни янада чуқурлаштириш ҳамда самарадорлигини ошириш бўйича таъсирчан депутатлик ва жамоатчилик назоратини ташкил этиш масалалари атрофлича муҳокама қилинди.\nҚайд этилдики, давлат ҳокимияти ва бошқаруви органлари устидан таъсирчан парламент ва жамоатчилик назоратини ўрнатиш, партиянинг 2011-2014 йилларга мўлжалланган Ҳаракат дастурида белгиланган устувор вазифаларни бажаришда халқ депутатлари маҳаллий Кенгашларидаги партия гуруҳлари салоҳиятидан унумли фойдаланиш зарур. Чунки депутат ўзи сайланган ҳудуднинг ижтимоий-иқтисодий ҳолатини яхши билади.\n— Партия ташкилотлари ҳамда гуруҳлари фаоллиги ошса, аввало, электорат манфаатларини ҳимоя қилиш имкони кенгаяди, айни чоғда аҳолининг партияга ишончи ортади, — деди Сурхондарё вилоят партия кенгаши раиси, халқ депутатлари вилоят Кенгаши депутати Чори Жумақулов.\n— Жорий йилнинг ўтган даврида бу борада қатор ишлар амалга оширилди. Хусусан, Ҳаракат дастурига асосан 3 та масала партия гуруҳи, 2 та масала доимий комиссия ҳамда 3 та масала сессияда кўриб чиқилди. Вилоят, туман ва шаҳар Кенгашларидаги 218 нафар депутат томонидан тегишли ташкилотларга 79 депутатлик сўрови юборилди. Жамоатчилик қабулхоналарига 181 мурожаат тушган бўлиб, уларнинг аксарияти ижобий ҳал этилди. Аммо биз бу билан чекланиб қолмай, аҳолини ўйлантираётган масалаларни янада чуқурроқ ўрганишимиз, уларни ҳал этишга ҳаракат қилишимиз керак бўлади.\n— «Соғлом бола йили» Давлат дастури ижроси юзасидан жойларда бўлиб, партия ташкилотлари ва маҳаллий Кенгашлардаги партия гуруҳлари фаолияти билан яқиндан танишдик, — деди ЎзХДП Марказий Кенгаши бўлим мудири Боймурод Юсупов. — Айниқса, Сариосиё туман партия кенгаши олиб бораётган ишлар эътиборга сазовор. Аммо айрим туман партия кенгашлари ва депутатлар фаолиятини кучайтириш талаб этилади. Чунки шундай ҳудудлар борки, электоратни ўйлантираётган муаммолар ўз ҳолига ташлаб қўйилган. Бу ҳудудларда аҳолини қийнаётган масалаларни сессияларга киритиш долзарблигича қолмоқда. Фаоллар ва депутатлар бу камчиликларга алоҳида эътибор қаратиб, ечим топишга ҳаракат қилиши зарур.\n— Минтақаларни ижтимоий-иқтисодий ривожлантиришдаги вазифаларни ҳал этиш, халқ депутатлари маҳаллий Кенгашларидаги депутатларнинг назорат функцияларини мустаҳкамлаш, партия гуруҳларининг таъсирини оширишда мазкур йўналишдаги семинар-тренинг ўтказилиши айни муддао бўлди, — деди Термиз туман партия кенгаши раиси Тўрабек Зоиров. — Унда эришилган ютуқлар қаторида йўл қўйилган камчиликлар ҳам рўй-рост айтилаётгани партия ташкилотлари ва гуруҳларининг масъулиятини янада оширмоқда. Тўғри, амалий ишларимиз жуда кўп, лекин камчиликлар ҳам етарли. Уларни бартараф этиш учун партия кенгаши ва депутат ўртасида мустаҳкам ҳамкорлик бўлиши керак, деб ўйлайман. Партия ташкилоти ва депутат ҳамжиҳатликда ишласа, олдимизда турган вазифалар самарали бажарилади.\nСеминар сўнгида партия дастурида кўзда тутилган ижтимоий аҳамиятга эга вазифаларни ҳаётга татбиқ этишга оид таклифлар ишлаб чиқилди.


ЎзА - Бир мамлакат хавфсизлиги бошқа давлат ҳисобидан таъминланиши мумкин эмас!\nБир мамлакат хавфсизлиги бошқа давлат ҳисобидан таъминланиши мумкин эмас!\nДунё миқёсида терроризм, экстремизм, наркобизнес, оммавий қирғин қуроллари тарқалишига ва бошқа хавф-хатарларга қарши кенг миқёсда кураш олиб борилаётир. Айни пайтда ядро қуролини тарқатмаслик тўғрисидаги шартномага 182 та давлат имзо чеккан бўлиб, улардан 153 таси, шу жумладан, АҚШ, Россия Федерацияси ва Франция уни ратификация қилган.\nШартномада қайд этилганидек, 44 мамлакат ядро салоҳият ва техникасига эгадир. Ушбу ҳужжатнинг ўзи ҳанузгача кучга киргани йўқ. 1996 йилдан шартноманинг тайёргарлик комиссияси иш олиб боряпти. Бюджет маблағи 120 миллион долларга тенг. Бу идорада 260 га яқин ходим фаолият юритмоқда.\nМаълумотларга кўра, 1989 йилдан буён ядро синовлари ўтказилмаётир. Далил ва рақамлар шуни кўрсатадики, АҚШ 1032 та (1945-1992), собиқ Совет Иттифоқи 715 та (1949-1990), Буюк Британия 45 та (1952-1991), Франция 210 та (1960-1996), ХХР 45 та (1964-1996) ядро қуроли синовини амалга оширган. Бу кўрсаткич 1945 йилдан 1996 йилгача 2 мингтадан ортиққа тенг. 1996 йилнинг сентябрида шартнома имзоланишига бир баҳя қолган пайтда 10 га яқин ядро қуроли портлашлари ўтказилган.\nЯдросиз ҳудудлар хусусида сўз борганда, ҳозир улар сони 6 тага етганлигини таъкидлаш жоиз. Булар - Антарктикада (1959 йилдаги шартнома), Лотин Америкасида (1967 йилдаги Тлателолко шартномаси), Тинч Океанининг Жанубий қисмида (1985 йилдаги Роротонга (Rorotonga) шартномаси), Жанубий-Шарқий Осиёда 1995 йилдаги Бангкок шартномаси), Африкада (1996-йилдаги Пелиндаба шартномаси) ва ниҳоят, Марказий Осиёда (2006 йил Семипалатинск шартномаси).\nЎзбекистон 1992 йилнинг май ойида Марказий Осиё республикалари орасида биринчи бўлиб ядро қуролларини тарқатмаслик шартномасини имзолаган. Ҳозирги замон воқелиги шундайки, бир мамлакатнинг хавфсизлиги бошқа давлат ҳисобидан таъминланиши мумкин эмас. Минтақа хавфсизлигини бутун жаҳон хавфсизлиги муаммоларидан ажралган ҳолда кўриб бўлмайди. Шунга асосланиб, Ўзбекистон ядро қуролининг батамом тугатилиши учун, ядро қуролини тарқатмаслик тўғрисидаги шартноманинг самарали ҳаракат қилиши ва унинг ҳеч бир муддатсиз узайтирилиши учун ҳаракат қилади. Ўзбекистон Марказий Осиё минтақасининг ядросиз зона деб эълон қилинишининг қатъий тарафдоридир.\nЎзбекистоннинг Марказий Осиёда ядро қуролидан холи зонани барпо этиш бўйича даъвати минтақа давлатларининг ядросиз ривожланиш ҳамда оммавий қирғин қуролларининг назоратсиз тарқалиши таҳдидларига қарши фаол кураш йўлидаги ҳаётий манфаатларига тўлиқ жавоб беради. 2014-йилнинг 6 май куни БМТнинг Нью-Йорк қарогоҳида беш ядровий давлат – АҚШ, Буюк Британия, Франция, ХХР ва Россия давлатлари томонидан Марказий Осиёда ядро қуролидан холи зона барпо этиш ҳақидаги шартномага кўра хавфсизлик кафолатлари тўғрисидаги протокол имзоланди. Мазкур оламшумул ҳужжат, бу – Марказий Осиёда минтақавий хавфсизликни мустаҳкамлаш ва ядровий қуролларнинг глобал тарзда тарқалишининг олдини олишда муҳим аҳамият касб этади. Барча ядро қуролига эга давлатлар билан илк маротаба бир вақтнинг ўзида бу протоколнинг имзоланиши жаҳон тажрибасида ҳали кузатилмаган. Ядро қуролидан холи зонанинг ташкил этилиши минтақа тинчлиги ва хавфсизлиги таъминланишининг муҳим омили бўлди.\nЯдро қуролидан ҳоли ҳудуд бу хавфсизлик кафолатидир.\nМарказий Осиёдаги Ўзбекистон, Қозоғистон, Туркманистон, Тожикистон ва Қирғизистон давлатлари энди шартномада кўзда тутилганидек, ядро қуролларини ишлаб чиқариш, сотиб олиш, жойлаштиришга қарши шартнома мажбуриятига қатъий риоя қилади. Томонларга ядро энергетикасини тинч мақсадда ривожлантириш ҳуқуқи берилган.\n1997-2002 йилларда БМТнинг қуролсизланиш масалалари ва халқаро атом энергияси ташкилоти –МАГАТЭнинг экспертлари иштирокида Марказий Осиёни ядро қуролидан холи зонага айлантириш масаласи бўйича Женева, Ашхобод, Тошкент, Саппоро ва Самарқанд шаҳарларида амалий учрашув ўтказилди.\nМарказий Осиё минтақаси Шимолий Ярим шардаги биринчи ядро қуролидан холи ҳудуд эканлигини алоҳида таъкидлаш лозим. Бу макон қуруқлик билан ўралган бўлиб, денгизга чиқишнинг имкони йўқ. Қолаверса, ядро қуролига эга Россия ва ХХРдек икки\nқудратли мамлакатлар билан чегарадошдир. Шунингдек, ядро қуроли бор мамлакатлар рўйхатида турган Ҳиндистон ва Покистонга ҳам туташган.\nЎзбекистон томонидан илгари сурилган ташаббус БМТ хавфсизлик кенгашида 2004 йили қабул қилинган 1540 резолюцияси ядро қуролини сотиб олиш ва тарқатиш, ядро, кимёвий қуроллар ҳамда уларнинг террорчилар қўлига бориб етмаслигининг олдини олишда муҳим омил бўлиб хизмат қилади.\nЎзбекистон 2011 йилнинг март ойидан буён Марказий Осиё ядро қуролидан холи ҳудуд шартномасини тадбиқ этиш масаласи бўйича координаторлик вазифасини бажариб келаётганлигини унутмаслик даркор.\nМарказий Осиё ядро қуролидан холи ҳудуд шартномасини ратификация қилиш мақсадида Олий Мажлис Қонунчилик палатаси томонидан 2007 йилнинг 26 январида қонун қабул қилинди. 2007 йилнинг 30 мартида Сенат томонидан мазкур қонун маъқулланган. 2007 йилнинг 2 апрелида “Марказий Осиё ядро қуролидан холи зона тўғрисида”ги Шартномани ратификация қилиш ҳақида Ўзбекистон Республикаси Қонуни кучга кирди.\nАзимжон Пўлатов, ЎзА


Ички ишлар вазирлиги Чимбойдаги “Мурувват уйи”да ҳайрия тадбирини ўтказди – MEHRTILSIMI.uz\nСаламат Авезов 23.08.2018\tFikr bildirganlar yo’q 926 кўрилди\nҚорақалпоғистон Республикаси ички ишлар вазирлиги томонидан Чимбой «Мурувват» уйида ҳам байрам баҳона ҳайрия тадбири ўтказилди. Бу ҳақда Қорақалпоғистон Республикаси Ички ишлар вазирлиги матбуот хизмати хабар бермоқда.\nБугун худудда жисмоний имконияти чекланган ва ногиронлиги булган инсонларни хаётдан рози булиб яшаши учун комплекс чора-тадбирлар амалга оширилмокда. Бунда уларга тиббий-ижтимоий ёрдам курсатиш, бундай шахсларнинг хукуклари, эркинликлари ва конуний манфаатларини руёбга чикариш учун барча куч ва имкониятлар сафарбар этилмокда.\nКенг жамоатчилик, ижтимоий ҳимоя ва мурувватга ташна инсонлар иштирокидаги ушбу тадбир ўзига хос тарзда ташкил этилди. Даставвал уларга байрам дастурхони ёзилди..\nМанба: Қорақалпоғистон Республикаси Вазирлар Кенгаши Ахборот хизмати\nAvvalgi Avvalgi sahifa: Асадов Мухаммад Ўткир ўғли\nShu hafta: 1696\nShu oy: 5894


Вилоят ҳокими сайловда овоз берди\nDiyor24\tPosted on Dekabr 22, 2019\nБугун эрта тонгдан Сурхондарё вилоятида ҳам Ўзбекистон Республикаси Олий Мажлиси Қонунчилик палатаси ва маҳаллий Кенгашлар депутатлигига сайловлар юқори савияда бошланди.\n“Янги Ўзбекистон, янги сайловлар” шоири остида бўлиб ўтаётган сайловларда Сурхондарёдан 1 миллион 532 минг 289 нафар сайловчи иштирок этиши кутиляпти. Вилоятда Олий Мажлис Қонунчилик палатасига сайлов ўтказувчи 11 та, халқ депутатлари вилоят Кенгашига сайлов ўтказувчи 60 та сайлов округлари тузилган, 785 та сайлов участкаси ташкил этилган.\nҲозирда фуқаролар ана шу сайлов участкаларида конституциявий ҳуқуқидан фойдаланиб, ўзи танлаган номзодлар учун овоз бермоқда. Сурхондарё вилояти ҳокими Тўра Боболов ҳам ўзининг ҳудудидаги 271-сайлов участкасига келиб, муносиб номзодлар учун овоз берди.\nТермиз шаҳридаги 271-сайлов участкасида 1 минг 975 нафар сайловчи рўйхатдан ўтган бўлиб, шундан 34 нафари биринчи марта овоз бераётган ёшлардир. Шунингдек, 48 нафар ётоқдаги кекса ҳамда ногиронлиги бор фуқароларга ҳам ўз конституциявий бурчини бажариши учун барча шароитлар яратилган.\nВилоят ҳокими сайлов участкасида нуронийлар, илк марта овоз бераётган ёшлар, Халқаро кузатувчилар билан бугун ўтказилаётган сайловлар ҳақида суҳбатлашди.\nСурхондарёда сайловлар кўтаринки руҳда давом этмоқда.\nPrevious PostВилоятимиз бўйича сайловда қанча сайловчи иштирок этади?\nNext PostШавкат Мирзиёев парламент сайловида овоз берди\n2020-йил 27-май куни видеоконференсалоқа шаклида “Ўзбекистон – AҚШ – Aфғонистон” биринчи уч томонлама мажлиси бўлиб ўтди.\nDiyor24 May 28, 2020\nDiyor24 Avgust 10, 2020\n«Сардоба» сув омбори тўғонининг ўпирилишига сабаб бўлган омилларга аниқлик киритилди\nDiyor24 Iyul 27, 2020


17 июн 2021, Тошкент вақти: 08:21\nМарказий банк тижорат банкларига пандемия оқибатида оғиқ аҳволга тушган мижозларга кредит таътили беришни тавсия қилган¸ аммо тижорат банклари бу тавсияни қабул қилмаслик ваколатига эга.\nДунёнинг аксар давлатлари қатори Ўзбекистонда ҳам коронавирус билан боғлиқ кескин чекловлар ва карантин оқибатида банкротлик ёқасида қолган тадбиркорлардан тортиб ўз ҳисобидан меҳнат таътилига чиқарилган оддий ишчиларга қадар банкдан олган кредити тўловларини қандай қайтариш муаммоси олдида қолмоқда.\n24 март куни Озодликка боғланган ўзбекистонлик тадбиркорлар кредит тўловларини кечиктириб туришни сўраб банкларга мурожаат қилгани¸ аммо рад жавоби олганини билдирди.\nЎзбекистон Марказий банкининг Озодлик суҳбатлашган мулозими кредит тўловларни тўлашга қийналиб қолганларга 2020 йилнинг 1 октябригача тўлов таътили бериш ва кредит муддатини узайтириш масаласи кўриб чиқилаётганини айтди.\nСирдарё вилоятининг Сардоба туманида яшовчи фермер Шодиқул Маткаримов 2018 йилда "Ҳар бир оила — тадбиркор" дастури доирасида "Халқ банки" туман бўлимидан уч йилга 30 миллион сўмлик кредит олган.\nТадбиркор коронавирус билан боғлиқ чекловлар кредит тўловларини тўлаш имконидан махрум қилганини айтади.\nКредит олганмиз, саккиз фоизлик. Ойда 1 миллион 150 минг сўм тўлови бор. Шу пайтгача тўлаб келдик. Ҳозир ишимиз тўхтаб қолган. Коронавирус сабаб ҳеч қаерга қимирлай олмаяпмиз.\n- Кредит олганмиз, саккиз фоизлик. Ойда 1 миллион 150 минг сўм тўлови бор. Шу пайтгача тўлаб келдик. Ҳозир ишимиз тўхтаб қолган. Коронавирус сабаб ҳеч қаерга қимирлай олмаяпмиз. Кўчага чиқманглар деяпти, шунга пул келиши тўхтаган. Карантин даврида тўловларни музлатиб турса яхши бўлар эди, лекин банклар тўламасаларинг пеня минади, деб огоҳлантиряпти, - дейди сардобалик фермер.\nТошкентдаги "Ватанпарвар" ташкилоти қошида ташкил этилган ҳайдовчилик мактаби ходими 24 март куни Озодлик билан суҳбатда ўзи ва ўнлаб ҳамкасби ойликсиз меҳнат таътилига чиқарилгани сабаб банк тўловлари тугул¸ коммунал хизматлар ҳақларини тўлашга қийналаётганини айтди.\nҲали карантин бўлмасидан ҳамма автошкола ходимларини ўз ҳисобидан таътилга чиқаришди. Бир сўмсиз қолдик.\n- Ҳали карантин бўлмасидан ҳамма автошкола ходимларини ўз ҳисобидан таътилга чиқаришди. Эртадан бошқа ташкилотларнинг ходимлари ҳам бессодержанияга чиқариляпти. Бир сўмсиз қолдик. Майли¸ ўз ҳисобимиздан бўла қолсин, лекин уйга олган ипотека кредит тўловларини, коммунал тўловларни карантин тугагунча тўхтатиб туришса яхши бўларди. Бошқа давлатларда шунақа қилишяпти, бизда йўқ, - дейди ҳайдовчилик мактаби ходими.\nОзодлик кредит тўловларини тўлашга қийналаётганларнинг арзи юзасидан Марказий банк расмийлари билан боғланди.\nМарказий банкининг 24 март куни Озодлик суҳбатлашган мулозими кредит тўловларни тўлашга қийналиб қолганларга 2020 йилнинг 1 октябригача тўлов таътили бериш масаласи кўриб чиқилаётганини айтди.\n- Мижозларнинг имкониятларидан келиб чиқиб, уларга тўловлар бўйича 2020 йил 1 октябрига қадар имтиёз бериш ва шуни эвазига кредит шартнома муддатини узайтириш масаласини кўриб чиқяпмиз. Жойлардаги тижорий банкларга бу бўйича тавсиялар берилган. Ҳар бир мижоз вазияти ўрганилиб, уларга имтиёзлар, жумладан тўлов таътили бериш кераклиги айтилган, - деди Марказий банк мулозими.\nОзодлик билан суҳбатда бўлганлар Марказий банк тавсияси тижорат банкларида қабул қилинмаëтгани¸ ўзлари борган маҳаллий банк бўлимлари тўловларни кечиктириб туриш сўровини рад қилаётганини айтишди.\n- Жума куни ҳам телефон қилдим, бугун ҳам телефон қилдим. "Халқ банки" ходими "тўлайсан, тўламасанг қўшимча қиймат минади устига", дейди. Тўловдан қочаётганимиз йўқ. Давлат уйдан чиқманглар деётган экан¸ бу ёғини ҳам қилсин, - дейди сардобалик тадбиркор Шодиқул Маткаримов.\n"Халқ банки"нинг Тошкентдаги марказий идорасининг матбуотга гапириш ваколати йўқлиги сабаб исми очиқланмаслигини истаган ходими кредит тўловларини кечиктириш сўралган мурожаатларнинг кўпайиб кетганини билдирди.\n- Ҳар бир ҳолатни ўрганиб чиқяпмиз. Агар ҳақиқатан ҳам коронавирус сабаб мижозимиз тўлов имконисиз қолган бўлса, ишидан айрилган ёки ўз ҳисобидан таътилга чиқарилган бўлса¸ уларга¸ албатта¸ имтиёзлар берилади.\nАйни пайтда на Марказий банк¸ на "Халқ банки" мулозими тўлов таътилинингг кимларга¸ қачондан бошлаб¸ қандай шартлар асосида берилишига аниқлик киритди.


Божхона ходимлари томонидан тамаки махсулотларининг ноқонуний айланмасига чек қўйилди\nБожхона ходимлари томонидан тамаки ...\nТошкент вилояти божхона бошқармаси ходимлари томонидан тамаки маҳсулотларининг божхона чегаралари орқали ноқонуний олиб ўтилишига қарши кескин чоралар кўрилмоқда. Шунга қарамай бундай ҳолатлар ҳали ҳамон учраб турибди.\n“С.Нажимов” чегара божхона пости ходимлари томонидан қўшни давлатдан пиёда ҳолда кириб келган фуқаро Р.Р. нинг қўл юклари божхона кўригидан ўтказилганида, белгиланган меъёридан ортиқча бўлган ва оғзаки сўровда маълум қилинмаган 126 қути электрон сигарет маҳсулотларни ноқонуний тарзда олиб ўтаётганлиги аниқланди.\nЯна бир ҳолатда, мазкур пост орқали қўшни давлатдан пиёда ҳолда кириб келган фуқаро К.М.ни оғзаки сўровдан сўнг, холислар иштирокида шахсий кўрикдан ўтказилди. Натижада, эгнидаги шимига яширилган, оғзаки сўровда тақдим қилинмаган хорижда ишлаб чиқарилган 80 қути электрон сигарет маҳсулотларни яшириб олиб киришга бўлган харакатлари фош қилинди.\nШунингдек, “Ғишткўприк” чегара божхона постига кириб келган яна бир фуқаро Б.Г. нинг қўл юклари божхона кўригидан ўтказилганида, полиэтилен пакетга солинган ноқонуний 57 қути тамаки махсулотларини қўшни давлатдан яшириб олиб киришга бўлган уринишлари зое кетди.


22 Июл 2020 1170\nЎзбекистон Республикаси Вазирлар Маҳкамасининг 2020 йил 11 мартдаги 141-сонли «Ижод ва ихтисослаштирилган мактаблар фаолиятини янада такомиллаштириш чора-тадбирлари тўғрисида»ги қарорига кўра ижод мактабларининг 7-11-синфлари учун ихтисослик фанларига ҳафтасига қўшимча 20 соат (ҳар бир синфга 5 соатдан) ажратиш режалаштирилган.\nПИИМА мазкур дарсликларни тайёрлаш учун Республикамиздаги адабиётшунос олимларни жалб қилди ва ҳозирда ижод мактабларининг 7-11-синфлари учун ихтисослик фанлари бўйича дарсликлар яратиш бўйича иш олиб борилмоқда.\nУшбу дарсликларни тайёрлаш Алишер Навоий номидаги Тошкент давлат ўзбек тили ва адабиёт университети билан ҳамкорликда амалга оширилмоқда. Янгидан тайёрланган дарсликлар университетнинг илмий-методик кенгашида муҳокамадан ўтказилиши кўзда тутилган.\nТайёрланган ўқув дастури ва дарсликлар 2020/2021 ўқув йилида ижод мактабларида тажриба-синовдан ўтказилади. Ўқув йили якунида аниқланган камчиликлар ва келиб тушган таклифлар асосида дарсликлар такомиллаштириш ва қайта чоп этиш режалаштирилган, деб хабар беради ПИИМА матбуот хизмати.


Трамп ярашмоқчи эмас. У Эронга қарши 1979 йилда киритилган санкцияларни яна бир йилга узайтирди\n08:06 / 07.11.2017\nАҚШ президенти Дональд Трамп АҚШнинг 39-президенти Жимми Картер томондан 1979 йилда Эронга қарши киритилган санкцияларни яна бир йил узайтиришга қарор қилди. Бу ҳақда Оқ уй матбуот хизматида маълум қилинди.\nТаъкидланишича, Трамп “Эронга нисбатан эълон қилинган фавқулодда вазиятни” яна бир йил узайтириш қарорини Вашингтон ва Теҳрон ўртасидаги алоқалар “ҳанузгача нормаллашмагани”, “1981 йилдаги икки томонлама келишувларни бажариш жараёни ҳали ҳам давом этаётгани” билан изоҳлаган.\nГап АҚШ ва Эрон ўртасидаги “Жазоир келишувлари” ҳақида кетмоқда. Бу келишувларда икки давлат бир-бирининг ички ишларига аралашмасликка келишиб олган эди.\nКартер Эронга қарши бир томонлама санкцияларни 1979 йил 4 ноябрда радикал кайфиятдаги эронлик талабалар АҚШ элчихонасини босиб олиб, у ердаги ўнлаб ходимларни гаровга олгандан кейин киритган. Америкаликларни Жазоир келишувлари имзолангандан кейин 1981 йил январидагина озод қилишга муваффақ бўлинган.\nАҚШ Эрон Жазоир келишувлари


ЎзА - Солиқ соҳасида янги механизм\n14.08.2017 20:25 Чоп этиш версияси\nПрезидентимизнинг 2017 йил 18 июлдаги “Солиқ маъмуриятчилигини тубдан такомиллаштириш, солиқлар ва бошқа мажбурий тўловларнинг йиғилувчанлигини ошириш чора-тадбирлари тўғрисида”ги фармонига мувофиқ, ушбу янги тизим, аввало, Тошкент, Нукус шаҳарлари ва вилоят марказларида амалиётга татбиқ этилади. Кейинчалик назорат-касса машиналаридан мамлакатимизнинг барча ҳудудларида фойдаланилади. Бу нафақат солиқ ва бошқа мажбурий тўловларни йиғиш ошкоралигини таъминлаш, балки маҳсулот ва хизматларни сотишдан тушган нақд пул тушумини тўлалигича ҳисобга олиш, даромадларни яшириш ҳолатларига чек қўйиш имконини беради.\nЎзбекистон Республикаси Давлат солиқ қўмитасидан маълум қилишларича, мустақиллик йилларида мамлакатимизда солиқ юкини босқичма-босқич камайтириш, кичик бизнес ва хусусий тадбиркорликни ривожлантириш, хорижий инвестицияларни жалб қилиш учун қулай муҳит яратишга хизмат қиладиган фискал тизими шакллантирилди.\nАйни пайтда солиқ маъмуриятчилигини, жумладан, солиқ ва бошқа мажбурий тўловларни йиғиш соҳасини такомиллаштириш, солиқ тўловчиларнинг ҳуқуқий маданиятини юксалтиришга қаратилган изчил ишлар амалга оширилмоқда. Фискал тизимга инновацион ахборот-коммуникация технологияларини жорий этиш мазкур ўзгаришларнинг муҳим йўналишларидан биридир.\nСолиқ органлари бир пайтнинг ўзида иккита янги автоматлаштирилган тизим ва қатор интерфаол хизматларни ишлаб чиқиш борасида ишламоқда. Масалан, 2018 йил 1 январдан нақд пул тушуми устидан автоматлаштирилган назорат тизими ва солиққа оид ҳуқуқбузарликларни содир этиш хавфларини таҳлил қилиш имконини берадиган махсус автоматлаштирилган тизим жорий этилади.\nЖорий этилаётган назорат-касса машиналари мамлакатимизда замонавий ахборот-коммуникация технологияларидан фойдаланиш орқали йўлга қўйилган товар айланмасини ҳисобга олиш тизимининг бир қисмини ташкил этади. Келгусида интеграциялаштириладиган барча технологиялар маҳсулотни ишлаб чиқарувчидан охирги харидорга ёки маҳсулотни импорт қилишда божхона пунктидан истеъмолчига етказиб берилишини назорат қилиш имконини берадиган ягона тизимда бирлаштирилади. Бу, ўз навбатида, истеъмолчиларни сифатсиз, контрабанда ва контрафакт маҳсулотлар харид қилишдан ҳимоялаш, маҳсулотнинг сифати белгиланган талабга жавобга бермаганда уни алмаштириш ёки пулини қайтаришни таъминлайди. Ушбу барча мосламаларга сифатли ҳимоя воситалари ўрнатилади. Ҳисобга олинмайдиган савдога босқичма-босқич чек қўйиш солиқларнинг тўлиқ тўланмаслиги, нақд пул маблағларининг ўз вақтида банкка топширилмаслиги каби муаммоларни ҳал этиш имконини беради. Савдо ва сервис корхоналари эса онлайн режимда назорат қилинади.


БАЁНОТ!!! – HIMOYA UZ\n11/05/2018 HIMOYAUZ DOLZARB 0\nКуни кеча, 2018 йилнинг 9 майдан 10 майга ўтар кечаси «www.himoyauz.com» сайтимизда 8 май куни эълон қилинган 2 та жирканч мақола чиқибти!\nСайтимзида пайдо бўлган мақоланинг бирида ҳуқуқбон Муътабар Тожибоева ҳамда журналист Галима Бухарбоевалар хусусида куракда турмайдиган, шахсиятига тегадиган гаплар ёзилганди. Бу сўзларни тилга олиш ҳам уят ўзбекчилигимизда.\nИккинчи мақолада эса мухолифатчи Абдураҳим Пўлатовнинг пўстаги қоқилган эди: А. Пўлатовга айтилмаган ҳақоратли сўзнинг ўзи қолмаган.\nБу мақолалар журналист услубида ёзилмаган.\nЖурналистикадан ниҳоятда узоқдаги одам ёзган бу мақолаларни.\nСайтимзида пайдо бўлиб қолган мақолани ўқигач, югарим ёмон бўлиб қолди.\nАдашмасам, тунги соат 3.00 лардан ошганди.\nМахсус хизматлар пичоқнинг сопини ўзидан чиқаришга, ўзини ўзига емиш қилишга, мухолифат ва инсон ҳуқуқлари фаоллари ўртасига шу тариқа нифоқ солиб қўйиб, бу олам одамларининг соч юлишишларини бир четдан туриб маза қилиб томоша қилишга жазм этган кўринади.\nАкс ҳолда бир кунда 100 та одам киради, ё кирмайдлиган бизнинг сатйга бунингдек мағзава мақолани кўйишдан кимга нима наф?\nБунингдек тубанликдан ким манфаадтор?\nШахсан Галима Бухарбаева билан ўртамизда низонинг ўзи йўқ. Кунда бўлмаса ҳам кун орада унинг сайтида менинг журналист суриштирувимга оид матреалларим бўй кўрсатиб турибди.\nМабодо, Галимага нисбатан эътирозларим пайдо бўлиб қолса, унинг шахсан ўзига ёзиб юборишим мумкин…. Бу тарзда «публично» эмас….\nТўғри, айнан ўша махсус хизматлар Тожибоевага оид қандайдир фильмни «ижод» қилиб, Ютубга тарқатиб юборганликлари ортидан, Маътабар Тожибоева воқеаликни ақл билан таҳлил қила ололмай, шайтонлаб қолгани рост.\nТожибоева билан ўртамизда низо мавжуд.\nАммо мен мавжуд низони бунингдек пасткаш усуллар билан ҳал қилмаган, инсон шахсиятини топтовчи мақола эълон қилишни ўзимга эп кўрмаган бўлардим….\nБунингдек тубанлик менинг услубим эмас!\nАбдураҳим Пўлатовга келадиган бўлсак, мақола мусулмончиликка хос бўлмаган услубда ёзилган. Негаки, одатда, динимизда марҳумнинг ортидан ёмон гап айтилмайди. Аммо мазкур бўҳтон «ижод» намунасида Пўлатовнинг қазо қилган укасини гўрига ҳам ғишт қаланган. Ваҳоланки, мен ҳаётда на Абдураҳим Пўлатовни, на уларнинг укаларини, ва на да А. Пўлатнинг ўғлини танимайман!\nХудога минг қатла шукурки, сайтимизга «тўкилган» бунингдек мағзаваларни то сайтдан олиб ташламагунига қадар бир киши ҳам ўқимаган экан.\nБунингдек ифлосликни ким қилиши мумкин?!\nКим бунингдек тубанликка бориши мумкин?!\nШубҳасиз бу куч ишлатар тизимларининг ҳийласи!\nШубҳасиз бу куч ишлатар тизимларининг найранги.\nДемоқчи бўлганим, эй, пасткашлар, ким бўлсангиз ҳам, илтимосим, мени бунақнаги ифлос ишларингизга аралаштирманг!\nИноятовларнинг Россиядаги яна бир йирик сармояси очиқланди


Гаттузо: «Еврокубокларда иштирок этиш учун яна 27-28 очко тўплашимиз керак»\n«Наполи» бош мураббийи Женнаро Гаттузо А Сериянинг 25-туридан ўрин олган «Брешиа»га қарши ўйиндан сўнг (2:1) ўз фикрлари билан ўртоқлашди.\n«Биз кўплаб видеоларни томоша қилдик. «Брешиа»дан нимани кутиш кераклигини билардик, аммо тўп билан муомалада бўш ўйнадик. Бундай лаҳзалар мени ғазаблантиради, чунки А Серияда осон ўйинлар бўлмайди.\nБиринчи бўлимда ҳужумда аниқлик етишмади. Мертенс тўпни қабул қилганида, Элмас ва Руис секинлашди. Аммо танаффусдан сўнг биз тўпсиз ҳаракат қилдик ва катта куч билан жарима майдончасига кирдик.\nОлдинда 13та ўйин бор. Еврокубокларда қатнашиш учун яна 27-28 очко тўплашимиз керак. Ҳозир биз Европа Лигаси ҳудудида турибмиз ва бу жуда муҳим», – деб Гаттузонинг сўзларини келтиради Football Italia.


Ҳайдовчилар ўртасида тўппонча билан таҳдид қилинганлик ҳолати юзасидан ИИБ изоҳи\n10:07 09 Июл 2020\n13:07 08.11.2019 Ҳавола олиш\nТошкент туманларининг бирида автомобиль йўлда вужудга келган тортишув давомида ҳайдовчиларнинг бири тўппонча билан таҳдид қилгани иддао қилинган. Тошкент шаҳар ИИББ воқеа юзасидан изоҳ берди.\nТОШКЕНТ, 8 нояб - Sputnik. Интернет тармоғида ҳайдовчилар ўртасида юзага чиққан келишмовчилик акс этган видео тарқалиб, унда ҳайдовчилардан бири тўппонча билан ўқталгани акс этган, дейилади Тошкент шаҳар ИИББ расмий сайтида.\nОлмазор тумани ИИО ФМБ ходимлари томонидан ушбу фактнинг текшируви ўтказилиб, ҳодиса иштирокчилари ва келишмовчилик сабабларига аниқлик киритилди.\nҲодиса светофор ишламаслиги оқибатида тирбандлик юзага келган Келес кўчасида содир бўлди. Иккита автомобиллар ҳайдовчилари бир-бирларига йўл бермаганликлари оқибатида улар ўртасида келишмовчилик юзага чиққан.\nЖанжал давомида "Матиз" автомобили ҳайдовчиси "Кобальт" автомобилини бошқарган фуқарога ўйинчоқ тўппонча билан таҳдид қилган.


Fazza-2017'да Ўзбекистон паралимпиячилари 4 та медални қўлга киритишди\n12:51 / 24.03.2017\nЖорий йилнинг 20-25 март кунлари Бирлашган Араб Амирликларининг Дубай шаҳрида енгил атлетика бўйича Fazza-2017 халқаро Гран-при турнири бўлиб ўтди.\nУнда 50 га яқин давлатдан 400 нафардан зиёд паралимпия спортчиси ўзаро куч синашди. Шулар қаторида Ўзбекистон Миллий Паралимпия Ассоциациясининг 4 нафар спортчиси ҳам ўз жамоаси шарафини муносиб ҳимоя қилди. МПА матбуот котиби мазкур турнирнинг якуний натижалари ҳақида хабар берди.\nХалқаро турнирда иштирок этган Ўзбекистон Миллий Паралимпия терма жамоси аъзоси Семенова Наталья енгил атлетиканинг ядро отиш тури бўйича кумуш ва найза отиш тури бўйича олтин медалларни қўлга киритди.\nЯдро отиш ва диск улоқтириш бўйича яна бир спортчимиз Султонов Элбек иккита учинчи ўринни эгаллади.\nУмумий ҳисобда, ҳамюртларимиз Fazza-2017 халқаро турнирида 1 та олтин, 1 та кумуш ва 2 та бронза, жами 4 та медални қўлга киритишди.